title: Vantaan musiikkiopisto

text: Avoimella osastolla ei ole ikä- eikä kuntarajoituksia. Oppilaat opiskelevat henkilökohtaisen opetussuunnitelman mukaisesti. He voivat osallistua esimerkiksi musiikin perusteiden opiskeluun ja suorittaa tasosuorituksia, joista annetaan todistus. Avoimelle osastolle voi hakea ilman valintatestiä.


title: Vantaan musiikkiopisto

text: Musiikkiteatteri on ryhmäopetusta, jossa vahvistetaan esiintymisvarmuutta ja -taitoja. Opintojen aikana valmistetaan musiikkiteatteriproduktio. Opinnot sisältävät kehollista ilmaisua, äänenkäyttöä, improvisaatiota, tanssia ja laulua. Aikuisryhmän opintoihin kuuluu myös henkilökohtaiset laulutunnit.


title: Vantaan musiikkiopisto

text:
Pääopetuspisteet
Muut opetuspisteet


title: Silastatiini

text: Silastatiini (CHSNO) on eräs aminohappojohdannaisiin kuuluva orgaaninen yhdiste. Yhdistettä voidaan käyttää lääketieteessä estämään karbapeneemien kuten imipeneemin sekä tienamysiinin myrkyllisyyttä ja pidentämään niiden vaikutusaikaa.


title: Silastatiini

text: Silastatiini on dehydropeptidaasi I-entsyymin inhibiittori. Dehydropeptidaasi I on munuaisissa erittyvä entsyymi, joka hajottaa imipeneemin antibioottina inaktiivisiksi ja myrkyllisiksi yhdisteiksi. Silastatiini estää dehydropeptidaasi I:n toiminnan, jolloin imipeneemin vaikutusaika pitenee ja munuaistoksisuus häviää lähes täysin. Yhdisteen on todettu myös vähentävän siklosporiinin munuaistoksisuutta estämällä sen sitoutumista munuaisiin.


title: Silastatiini

text: Ensimmäisen patentoidun silastatiinisynteesin tärkeä välituote on etyyli-7-bromi2-oksoheptanoaatti, jota valmistetaan lähtien etyyli-1,3-ditiaani-2-karboksylaatista ja 1,6-dibromiheksaanista. Tämä välituote kondensoituu dimetyylisyklopropaanikarboksamidin kanssa ja muodostuva tuote reagoi kysteiinin kanssa silastatiiniksi. Näin syntyy kahden diastereomeerin seos. Lääkeaineelle on myöhemmin kehitetty muita synteesejä, joissa on pyritty korkeampiin selektiivisyyksiin ja asymmetrisiin synteeseihin.


title: UEFA Youth League

text: UEFA Youth League on Euroopan jalkapalloliiton järjestämä vuosittainen jalkapallokilpailu Euroopan eri maiden korkeimpien sarjatasojen menestyneimpien seurojen alle 19-vuotiaiden reservi- ja akatemiajoukkueille. Liigaa pelattiin kaudesta 2013–2014 lähtien 32 joukkueen voimin, kunnes sitä laajennettiin kaudesta 2015–2016 eteenpäin 64 seuran laajuiseksi.


title: UEFA Youth League

text:
Mestarien liigassa pelaavien seurojen U19-joukkueet pelaavat aiempaan tapaan alkulohkovaiheen kuten Mestarien liigassa. Kansallisten mestarien polun kautta kilpailussa mukana olevat seurat pelaavat puolestaan kaksi karsintakierrosta, ja 32 seurasta kahdeksan parasta etenee pudotuspelivaiheeseen, jossa vastaan asettuvat lohkovaiheessa toiseksi lohkossaan sijoittuneet joukkueet. Pudotuspelivaiheen voittajat etenevät jatkopeleihin lohkovaiheen lohkovoittajien seuraksi.
Mestarien polkua pitkin kilpailun pääsee Euroopan jalkapalloliiton maapisterankingin perusteella 32 parhaan maan edustajat. Mikäli Mestarien liigassa pelaavan seuran nuorten joukkue on myös maansa mestari, siirtyy paikka seuraavalle maalle.
Suomesta paikka menee B-junioreiden Suomen mestarille, ja UEFA on vahvistanut Suomen olevan niiden 32 maan joukossa, jotka pääsevät mukaan kilpailuun mestarien polun kautta.
Kilpailussa pelataan U19-joukkueilla, joissa saa olla myös mukana kolme U20-pelaajaa.


title: UEFA Youth League

text: UEFA Youth Leagueta pelattiin kahtena ensimmäisenä kautena Mestarien liigan lohkovaiheeseen päässeiden seurojen nuorten joukkueitten kesken, mutta kaudelle 2015–2016 tehtiin muutos, jonka myötä kilpailuun pääsee mukaan myös niin sanotun mestarien polun kautta. Kyseistä kansallisten mestarien polkua pitkin myös Helsingin Jalkapalloklubin alle 19-vuotiaiden edustusjoukkue selvitti ensimmäisenä suomalaisena joukkueena tiensä UEFA Youth Leagueen kaudella 2015–2016.


title: Agglutination Metal Festival

text: Agglutination Metal Festival on italialainen metallimusiikkifestivaali. Tunnetuimpia festivaaleilla vierailleita yhtyeitä ovat olleet muun muassa Overkill, Cannibal Corpse, Exodus, Mayhem, Stratovarius, Carcass, Gamma Ray, Dark Tranquillity, Marduk ja Rhapsody of Fire.


title: USS Carter Hall (LSD-50)

text: USS Carter Hall (runkonumero LSD-50) on Yhdysvaltain laivaston vuonna Harpers Ferry -luokan maihinnousualus. Alus on palveluksessa vuonna 2016 ja sen kotisatamana on Little Creek Virginiassa.


title: USS Carter Hall (LSD-50)

text: Alus tilattiin Avondale Shipyardilta New Orleansista Louisianasta Yhdysvalloista, missä köli laskettiin 11. marraskuuta 1991. Alus kastettiin ja laskettiin vesille 2. lokakuuta 1993 kumminaan Marry Elam Howard entisen apulaislaivastoministerin J. Daniel Howardin puoliso. Alus otettiin palvelukseen 30. syyskuuta 1995.


title: USS Carter Hall (LSD-50)

text: Alus vastaanotti 3. lokkauuta 1995 Panama Cityn edustalla Floridan rannikolla kaksi LCAC-ilmatyynyalusta, jotka se kuljetti Little Creekiin Virgniaan. Matkalla alus vieraili 5.-10. lokakuuta Key Westissä. Alus saapui 13. lokakuuta tulevaan kotisatamaansa Little Creekiin.


title: USS Carter Hall (LSD-50)

text: Alus lähti kotisatamastaan toukokuussa 2016 BALTOPS 2016 -harjoitukseen. Matkalla alus pysähtyi Onslow Bayssä, jossa siihen nousi 8. merijalkaväkirykmentin III pataljoona. Se aloitti 2. kesäkuuta kolmipäiväisen laivastovierailun Tallinnassa ennen harjoituksen alkamista. Harjoituksen päätyttyä alus ankkuroitui 17. kesäkuuta Tirpitzhafenin laivastotukikohtaan Kielissä kolmipäiväiselle vierailulle.


title: USS Carter Hall (LSD-50)

text: Kielistä alus jatkoi Amsterdamiin, jonne se saapui 21. kesäkuuta viipyen kolme päivää ennen matkan jatkamista Norjaan. Alus saapui 26. kesäkuuta Haakonsvernin laivastotukikohtaan Bergeniin, missä se viipyi kaksi päivää. Alus pysähtyi 1. heinäkuuta Reyakjavikissä kolmeksi päiväksi ja se saapui kotisatamaansa Little Creekiin vielä heinäkuussa.


title: USS Carter Hall (LSD-50)

text: Alus lähti 29. marraskuuta merelle osallistuakseen lähes kolmen viikon ARG/MEUEX harjoitukseen "USS Bataanin" johtaman maihinnousuosaston mukana. ALus lähti 9. tammikuuta 2017 merelle COMPTUEX-harjoitukseen, mistä se palasi 29. tammikuuta.


title: José Gomes

text: José Gomes (s. 8. huhtikuuta 1999 Bissau, Guinea-Bissau) on portugalilainen jalkapalloilija, joka edustaa UEFA Youth Leagueen osallistuvaa SL Benfican alle 19-vuotiaiden edustusjoukkuetta. Hän on myös alle 17-vuotiaiden Euroopan-mestari vuodelta 2016. Gomes oli kyseisten EM-kilpailujen paras maalintekijä, ja hänet valittiin myös lopputurnauksen parhaimmaksi pelaajaksi.


title: Brotherhood of Murder

text: Brotherhood of Murder on vuonna 1999 ensi-iltansa saanut yhdysvaltalainen jännityselokuva, jonka on ohjannut Martin Bell.


title: Brotherhood of Murder

text: Perustuu tositapaukseen liittyen Yhdysvaltain uusnatsiliikkeeseen 1980-luvulla.Talk Radio, Oliver Stonen filmi samaan aiheeseen liittyen.


title: Svesa

text: Svesa (, ) on Sumyn alueella, Ukrainan pohjoisosissa sijaitseva kaupunki.


title: Jukka Ainamo

text: Jukka Kalervo Ainamo (9. syyskuuta 1935 Helsinki – 13. heinäkuuta 2009) oli suomalainen hammaslääkäri. Hän oli Helsingin yliopiston parodontologian ensimmäinen professori ja oli virassa 1972–1996. Hänen tutkimuskohteenaan oli hammassairauksien ehkäisy.


title: Trat

text: Trat on pieni kaupunki itäisessä Thaimaassa, Siaminlahden rannalla, lähellä Kambodžan rajaa. Se on samannimisen provinssin pääkaupunki. Trat on muodostunut tärkeäksi kauttakulkupaikaksi matkustettaessa sen edustalla sijaitsevalle Ko Changin saarelle.


title: Spoleto

text: Spoleto on kunta Keski-Italiassa Umbrian hallintoalueella olevassa Perugian maakunnassa.


title: Spoleto

text: Spoleton historia juontaa aina antiikin aikaan saakka. Se oli roomalaisten vauras municipium, josta on jäljellä yhä useita rakennelmia. Näitä ovat roomalainen teatteri ensimmäiseltä vuosisadalta ennen ajanlaskumme alkua sekä vuodelta 23 oleva kaari "Arco di Druso e Germanico". Näyttävin kaupungin nähtävyyksistä on korkealla mäellä oleva linna Rocca Albornoziana. Se on valmistunut 1300-luvulla, ja se rakennettiin puolustamaan strategisesti tärkeää tietä, Via Flaminiaa. San Salvatoren basilika 800-luvulta kuuluu Unescon maailmanperintöluetteloon osana kokonaisuutta langobardien rakennuksia Italiassa.


title: Spoleto

text: Vuodesta 2014 lähtien Spoleto on toiminut italialaisen tv-sarjan Isä Matteon tutkimuksia kuvauspaikkana.


title: Tyresö FF

text: Tyresö FF on jalkapalloseura Ruotsin Tyresöstä. Sen naisten joukkue voitti Ruotsin mestaruuden vuonna 2012 ja Champions League'ssa hopeaa vuonna 2014. Miesten joukkue pelaa kolmannessa divisioonassa.


title: Tyresö FF

text: Seura aloitti toimintansa Tyresö IF:n jalkapallojaoksena, joka irtautui emoseurasta vuonna 1971. Miesjoukkue on pelannut korkeimmillaan toiseksi korkeimmalla sarjatasolla vuosina 1985 ja 1990.


title: Tyresö FF

text: Kesäkuussa 2014 naisjoukkue joutui vetäytymään pääsarjasta talousvaikeuksien vuoksi. Seuran huippupelajista Marta Vieira da Silvalle jäi rästisaatavia miljoonan kruunun verran.


title: Anneli Airikka-Lammi

text: Anneli Airikka-Lammi (s. 1944) on suomalainen tekstiilitaiteilija. Hän on suunnitellut painokankaita useille suomalaisille yrityksille, kuten Finlaysonille, Suomen Trikoolle ja Tampellalle. Hänen suunnittelemiaan kankaita ja tekstiilitauluja pidetään elämäniloisina ja herkästi piirrettyinä, ja niille on ominaista raikas ja mehevä väritys. Hän on tehnyt sisustusoppaan "Iloa ja ideoita sisustukseen : kirjontaa, tilkkutöitä, kuivakukkia, paperimassatöitä, posliininmaalausta Annelin tapaan" (WSOY, 1994).


title: Anneli Airikka-Lammi

text: Airikka-Lammi on valittu vuoden 1982 tekstiilitaiteilijaksi.


title: Antero Aittomäki

text: Erkki Antero Aittomäki (s. 1944) on suomalainen tekniikantutkija. Hän on ollut Tampereen teknillisen korkeakoulun jäähdytystekniikan professori vuodesta 1976 alkaen. Hän tutki rakennusten energiatekniikkaa, rakennusfysiikkaa, lämpöpumppuja ja jäähdytysprosesseja. Hänet nimitettiin Tampereen teknilliseen korkeakouluun perustetun professuurin ensimmäiseksi professoriksi.


title: Akrotíri (Kreeta)

text:
Akrotíri (), antiikin "Kyamon" (), on niemi Chanián kunnassa Kreetan saaren pohjoisrannikon länsiosassa Kreikassa. Sitä ympäröi Kreetanmeri, ja sen länsipuolella sijaitsee Chaniánlahti ja eteläpuolella Soúdanlahti.
Akrotírin nimi tarkoittaa yksinkertaisesti ”Niemeä”. Niemi on suhteellisen tasaista aluetta, lukuun ottamatta sen koillisosaa, jossa on vuoristoa ja pieniä rotkoja. Vuorista korkein on Sklópa (528 m).


title: Akrotíri (Kreeta)

text: Aiemmin niemen alue muodosti oman kuntansa, joka on nykyisin Chanián kunnan Akrotírin kunnallisyksikkö. Akrotírin suurin asutus on Kounoupidianán kaupunki, joka on Chanián esikaupunkialuetta. Sen lisäksi niemellä on useita kyliä. Niemellä sijaitsee myös Chanián kansainvälinen lentoasema. Lentokenttä on sekä siviili- että sotilaskäytössä.


title: Akrotíri (Kreeta)

text: Niemen nähtävyyksiin kuuluvat muun muassa Gouvernéton luostari ja Pyhän Kolminaisuuden luostari, Katholikón luostarin rauniot, Arkoudiótissan luola sekä Elefthérios Venizéloksen hauta. Luostariensa ansiosta niemeä on joskus kutsuttu ”Kreetan Pyhäksi vuoreksi”. Niemen pohjoisrannikon Stavróksen kylässä kuvattiin elokuva "Kerro minulle, Zorbas".


title: Drápanos

text: Drápanos () on niemi Kreetan saaren pohjoisrannikolla Kreikassa. Se sijaitsee Soúdanlahden ja Almyróksenlahden välissä suurin piirtein Chanián ja Réthymnon kaupunkien puolivälissä. Hallinnollisesti niemen alue kuuluu Apokóronaksen kuntaan Chanián alueyksikössä.


title: Gramvoúsa (niemi)

text:
Gramvoúsa (; myös "Gramvúsa") on niemi Kreetan saaren luoteiskärjessä Kreikassa. Sitä ympäröi Kreetanmeri ja sen itäpuolella sijaitsee Kíssamoksenlahti. Hallinnollisesti niemen alue kuuluu Kíssamoksen kuntaan Chanián alueyksikössä.
Niemen kärjessä on kaksi pientä saarta, pohjoisempi Ágria Gramvoúsa sekä eteläisempi Ímeri Gramvoúsa, jota kutsutaan myös pelkästään Gramvoúsaksi. Niemenkärjen länsirannalla siitä erkanevan pienemmän Tigánin niemen kainalossa sijaitsee laguunimainen Báloksen lahti ja ranta.


title: Gramvoúsa (niemi)

text: Niemi on vuoristoinen ja vaikeapääsyinen. Rannalle ja saarille tehdään turistiristeilyitä Kíssamoksen kaupungista eli Kastélli Kissámousta.


title: Tahattomien seurausten laki

text: Yhteiskuntatieteissä, tahattomilla seurauksilla (joskus odottamattomilla seurauksilla tai arvaamattomatomilla/aavistamattomilla seurauksilla) tarkoitetaan tuloksia, jotka eivät tapahtuneet tahallisesti tai määrätietoisen toiminnan vaikutuksena. Termi tuli suosituksi yhdysvaltalaisen sosiologin Robert K. Mertonin myötävaikutuksella 1900-luvulla.


title: Tahattomien seurausten laki

text: Tahattomat seuraukset voidaan jakaa kolmeen ryhmään:


title: Tahattomien seurausten laki

text: Ajatus "tahattomista seurauksista" tai onnettomuuksista juontaa juurensa ainakin John Lockeen, joka keskusteli tahattomista seurauksista kirjeessään Sir John Somersin, parlamentin jäsenen - kanssa. Se koski korkoja sääntelevän lainsäädännön tahattomia vaikutuksia. Ideasta keskusteli myös Adam Smith, Skotlantilaisen Valistuksen yhteydessä ja seurausetiikassa (tuloksista päätellen). Kuitenkin sosiologi Robert K. Merton popularisoi tämän käsitteen 1900-luvulla.


title: Tahattomien seurausten laki

text: Mertonin vuonna 1936 julkaistussa artikkelissa ”Tarkoituksellisen toiminnan ennalta odottamattomat seuraukset” hän yritti soveltaa systemaattista analyysia tavoitehakuisen toiminnan tahattomiin seurauksiin, joilla pyritään muuttamaan yhteiskuntaa. Hän korosti, että hänen termi ”tavoitteellinen toiminta... [ainoastaan] koskee ’suorittamisen’ eroa ’käyttäytymisestä’. Se on toimintaa, johon liittyy motiivit ja näin ollen valitsemista eri vaihtoehdoista”. Merton totesi myös, että ”mikään yleispätevä lausunto ei voi kategorisesti vahvistaa tai kieltää, että kaikki käytännön lopputulokset olisivat taattuja.”


title: Tahattomien seurausten laki

text: Sittemmin "tahattomien seurausten laki" on tullut käyttöön sanontana tai idiomaattisena varoituksena, että sekaantumisella monimutkaiseen järjestelmään on taipumus luoda odottamattomia ja usein ei-toivottuja tuloksia. Kuin Murphyn laki, se on yleisesti käytetty ironinen tai humoristinen varoitus vastaan ylimielistä uskomusta, että ihmiset voivat täysin hallita ympärillään olevaa maailmaa.


title: Tahattomien seurausten laki

text: Mahdollisia syitä tahattomiin seurauksiin ovat maailman luontainen monimutkaisuus (järjestelmän osat reagoivat ympäristön muutoksiin), vääristyneet kannustimet, ihmisten tyhmyys, itsepetos, epäonnistuminen ihmisluonteen huomioon ottamisessa, tai muita kognitiivisia tai tunnepitoisia vääristymiä. Myös luonnon ominaisuus, että pienillä, ilmeisen vähäisillä muutoksilla voi olla kauaskantoisia vaikutuksia (esim. perhosvaikutus) – on yksi ennalta-arvaamattomien seurausten lähteistä.


title: Tahattomien seurausten laki

text: Robert K. Merton luetteli viisi mahdollista aiheuttajaa odottamattomille seurauksille 1936:


title: Tahattomien seurausten laki

text: Keskiaikaisen politiikan tapa perustaa suuria metsästysalueita aatelistolle on säilyttänyt viheralueita, usein puistoissa, koko Englannissa ja muualla Euroopassa. Myös ”ei-kenenkään maat” kylmän sodan aikana, paikoissa, kuten rajalla Itä-ja Länsi-Euroopassa, ja Korean demilitarisoitu vyöhyke, on johtanut laajoihin luonnonoloisiin elinympäristöihin.


title: Tahattomien seurausten laki

text: Alusten uppoaminen matalissa vesissä sodan aikana on luonut monia keinotekoisia koralliriuttoja, jotka voivat olla tieteellisesti arvokkaita ja niistä on tullut vetonauloja vapaa-ajan sukeltajille.


title: Tahattomien seurausten laki

text: Lääketieteessä useimmilla lääkkeillä on tahattomia seurauksia (’sivuvaikutuksia’), jotka liittyvät niiden käyttöön. Kuitenkin jotkut ovat hyödyllisiä. Esimerkiksi kipulääke aspiriini on myös antikoagulantti, joka voi auttaa estämään sydänkohtauksia ja vähentää vahinkojen vakavuutta aivoverenkiertohäiriössä. Hyödyllisten sivuvaikutusten olemassaoloa johtaa myös off-label-käyttöön – reseptilääkkeiden tai huumeiden käyttöä valmisteyhteenvedon vastaisesti. Tunnetusti Viagra-lääke oli kehitetty alentamaan verenpainetta, mutta sen tärkein nykyinen käyttö on havaittu sivuvaikutuksena kliinisissä tutkimuksissa.


title: Tahattomien seurausten laki

text: Kun AOL vuonna 1996 otti käyttöön kirosanasuodattimen, sen tahattomana seurauksena Englannin North Lincolnshiressä sijaitsevan Scunthorpen asukkaat eivät voineet luoda tilejä suodattimen virheellisen aktivoitumisen takia. Viattoman kielen tahaton sensuuri harmitonta kielenkäyttöä kohtaan, joka tunnetaan , on ollut toistuva ja laajalti dokumentoitu ilmiö.


title: Tahattomien seurausten laki

text: Vuonna 1990 Australian osavaltio Victoria teki pyöräilykypärät pakollisiksi kaikille polkupyörän omistajille. Vaikka sen seurauksena oli päävammojen väheneminen, siitä seurasi myös nuorten pyöräilijöiden määrän väheneminen – vähemmän pyöräilijöitä päivänselvästi johtaa vähempiin vammoihin, olettaen että kaikki muut tekijät pysyvät ennallaan. Riski kuolemaan ja vakavaan vammaan pyöräilijää kohti näyttää lisääntyneen, mikä johtuu mahdollisesti riskikorvaukseksi kutsutussa ilmiössä. Siinä ihmiset käyttäytyvät huolellisemmin vaarallisiksi mielletyissä tilanteissa ja turvalliseksi mielletyissä tilanteissa rohkeammin. Tämä viittaa siihen, että pyöräilijät mahdollisesti kokivat olevansa turvallisemmassa tilanteessa pyöräilykypärän kanssa ja ajoivat ehkä holtittomammin. Vulcanin ja muiden tutkijoiden tekemässä tutkimuksessa todettiin, että syy miksi nuoret vähensivät pyöräilyä johtui kypärien epämuodikkuudesta. Macquarien yliopistossa, Sydneyssä kehitetty terveys-hyöty-malli viittaa siihen, että vaikka kypärän käyttö vähentää ”pää- tai aivovamman riskiä noin kaksi kolmasosaa tai enemmän”, niin pyöräilyn vähenemisen seurauksena vähentynyt liikunta teki pyöräilykypärälaeista haitalliset terveyttä kokonaisvaltaisesti katsoen.


title: Tahattomien seurausten laki

text: Kieltolaki 1920-luvulla Yhdysvalloissa oli alun perin säädetty tukahduttamaan alkoholin kauppaa, ajoi monet pienet alkoholin toimittajat ulos liiketoiminnasta ja ohjasi toiminnan laajamittaiselle järjestäytyneelle rikollisuudelle ohi laittomiksi tulleiden panimojen. Koska alkoholi oli edelleen suosittua, rikollisjärjestöt, jotka tuottivat alkoholia, olivat hyvin rahoitettuja ja näin ollen lisäsivät myös niiden muuta toimintaa. Samoin huumeidenvastainen sota Yhdysvalloissa, joiden tarkoituksena on estää laittomien huumeiden kauppaa, on sen sijaan lisäännyt huumekartellien kannattavuutta ja valtaa, joista tuli ensisijainen lähde tuotteille. Valtion väittämät, että huumeiden kieltolaki parantaa päihderiippuvaisten elämää ja estää yliannostuksen aiheuttamia kuolemia vaarallisista huumeista, ovat myös kiistanalaisia, koska yliannostuskuolemat johtuvat lähinnä virheellisistä annostusmerkinnöistä, arvaamattomasta lääkeaineiden pitoisuuksien vaihtelusta, jota nähdään mustan pörssin huumetarvikkeissa ja huono koulutus huumeiden yhdistelemisen vaaroista, jotka kaikki johtuvat ”huumeiden kieltolain” aiheuttamasta puutteellisesta tiedosta huumeiden käytöstä, joka johtaa harkintakyvyn pettämiseen. Aiemmin mainittujen heroiinin yliannostusten syiden lisäksi kun päihderiippuvaisia kohdellaan kuin rikollisia poliisi tietää, että yliannostukset voivat johtaa heidät mahdollisesti pidätettäväksi ja sen takia opiaattien vasta-aineet (naloksoni) on rajoitettu normaalien jakelukanavien alle. Yksi näkökohta tässä on tieto siitä, että poliisi voi naloksoni-tarvikkeita seuraamalla jäljittää huumeriippuvaisia, koska ne näyttävät tarvikekauppoja, joista myydään sisäkasvatukseen tarkoitettuja välineitä marihuanan (Kannabis indica Cannabis sativa), kokapensaiden ("Erythroxylum coca"), oopiumunikon ("Papaver somniferum"), psykedeelisten kaktusten ("Lophophora williamsii", "Trichocereus pachanoi"), psykedeelisten sienien ("Psilocybe cubensis", "Psilocybe cyanescens", "Gymnopilus spectabilis" jne.) kasvatukseen.


title: Tahattomien seurausten laki

text: CIA:n ammattikielellä ”takaisku” kuvaa tahattomia, ei-toivottuja seurauksia salaisista operaatioita, kuten rahoitus Afganistanin Mujahideeneille ja epävakauden aiheuttama tilanne, joka edisti Afganistanissa Talibanin ja Al-Qaidan nousua.


title: Tahattomien seurausten laki

text:
Eksoottisten eläimien ja kasvien käyttöönotto ruuassa, koristelussa tai pyrkimykseen hallita ei-toivottuja lajeja tuottaa usein enemmän haittaa kuin hyötyä käyttöönotetuilta lajeilta.
Terästeollisuuden suojelu Yhdysvalloissa vähensi teräksen tuotantoa Yhdysvalloissa, aiheutti lisäkustannuksia käyttäjille ja lisäsi työttömyyttä liittyvillä toimialoilla.


title: Tahattomien seurausten laki

text: Vuonna 2003 Barbra Streisand tuloksetta haastoi oikeuteen Kenneth Adelmanin ja Pictopia.com:in niiden julkaisemista kuvista verkossa hänen kodistansa. Ennen kuin syyte oli jätetty, vain 6 henkilöä oli ladannut tiedoston, kaksi heistä Streisandin asianajajia. Oikeusjuttu kiinnitti huomiota kuvaan, jolloin 420 000 ihmistä vieraili sivustolla. Streisandin ilmiö on nimetty tämän tapauksen jälkeen kuvaamaan yritystä sensuroida tai poistaa tietty pala tietoa, joka sen sijaan kiinnittää huomiota siihen, että materiaali on tukahdutettu, jolloin materiaali tulee laajalti tietoon, raportoiduksi ja jaetuksi.


title: Tahattomien seurausten laki

text: Matkustajan puolella olevat turvatyynyt autoissa oli tarkoitettu turvallisuusominaisuudeksi, mutta johti lasten kuolematapausten kasvuun 1990-luvun puolivälissä, kun pienet lapset osuivat purkautumassa oleviin turvatyynyihin törmäyksien aikana. Oletettava ratkaisu tähän ongelmaan – lapsen siirtäminen takana oleviin istuimiin – johti nousuun niiden lapsien määrässä, jotka oli unohdettu vartioimattomiin ajoneuvoihin, ja joista osa on kuollut äärimmäisissä lämpötiloissa.


title: Tahattomien seurausten laki

text: Riskikorvaus ilmenee sen jälkeen, kun on otettu käyttöön turvatoimia, joiden tarkoituksena on vähentää loukkaantumisen tai kuoleman (esim. pyöräilykypärät, turvavyöt jne.) määrää. Ihmiset saattavat tuntea tilanteen turvallisemmaksi kuin se todella on ja ottaa ylimääräisiä riskejä, joita he eivät olisi ottaneet ilman turvallisuutta parantavia toimenpiteitä. Tämä voi johtaa siihen, että muutosta tai jopa kasvua sairastavuudessa tai kuolleisuudessa voi tapahtua niiden laskemisen sijaan kuten alun perin tarkoitettiin.


title: Tahattomien seurausten laki

text: Britannian hallitus oli huolissaan myrkyllisten kobrien määrästä Delhissä ja päätti tarjota palkkion jokaisesta kuolleesta kobrasta. Tämä oli onnistunut strategia, koska suuri määrä käärmeitä tapettiin palkkion takia, mutta lopulta yritteliäät ihmiset alkoivat kasvattaa kobria tulonlähteeksi. Kun hallitus sai tietää tästä, he romuttivat palkinto-ohjelman, jonka takia kobrien kasvattajat päästivät arvottomiksi muuttuneet käärmeet vapaaksi. Seurauksena kobrien populaatio vain kasvoi. Ilmeinen ratkaisu ongelmaan teki tilanteesta vielä pahemman.


title: Tahattomien seurausten laki

text: Theobald Mathew’n raittiuskampanja 1800-luvun Irlannissa (jossa tuhannet ihmiset vannoivat, etteivät koskaan juo alkoholia uudelleen) johti dietyylieetterin kulutukseen. Päihde on paljon vaarallisempi, koska se on helposti syttyvä ja sitä hakivat henkilöt, jotka halusivat olla päihtyneitä olematta rikkomatta lupaustansa.


title: Tahattomien seurausten laki

text: Ajateltiin, että lisäämällä etelään päin olevia kasvihuoneita brittiläisissä taloissa voisi vähentää energian kulutusta saamalla lisää eristystä ja lämpöä Auringosta. Kuitenkin, ihmiset yleensä käyttivät kasvihuoneita kuten oleskelutiloja ja asensivat lämmityksen, jonka lopputuloksena yleinen energian kulutus kasvoi.


title: Tahattomien seurausten laki

text: Ranskan hallitus tarjosi vuosina 1980 ja 1981 palkintoja kadonneille verkoille, joita löytyy pitkin Normandian rannikkoa. Tämän seurauksena ihmiset tärvelivät verkkoja saadakseen palkkion.


title: Tahattomien seurausten laki

text: 1940-luvun alussa ja jatkuen edelleen 1960-luvulle, Kanadan liittovaltion hallitus antoi 2,25 dollaria per päivä psykiatrista potilasta kohti Quebecin katoliselle kirkolle heidän hoitokustannustensa kattamiseksi, ja vain 0,75 dollaria päivässä orpoa kohti. Kieroutunut tulos on, että orpolapsia diagnosoitiin henkisesti sairaiksi, jotta kirkko voisi saada suuremman määrän rahaa. Psykiatrinen väärindiagnosointi kosketti jopa 20 000 ihmistä. Lapset tunnetaan Duplessis-orpoina.


title: Tahattomien seurausten laki

text: Pidättyvyyttä korostavan sukupuolikasvatuksen on todettu lisäävän teiniraskauksien määrää pikemminkin kuin vähentävän niitä, kun verrataan joko kattavaa seksuaalivalistusta tai olematonta seksuaalikasvatusta.


title: Tahattomien seurausten laki

text: Valtaosalla modernilla teknologialla on kielteisiä seurauksia, jotka ovat sekä väistämättömiä ja ennalta-arvaamattomia. Esimerkiksi, lähes kaikki ympäristöongelmat, kemiallisesta saastumisesta ilmaston lämpenemiseen, ovat odottamattomia seurauksia nykyaikaisesta teknologiasta. Liikenneruuhkat, kuolemat ja vammat auto-onnettomuuksista, ilmansaasteet, ja vaikka ilmaston lämpeneminen ovat tahattomia seurauksia auton keksimisestä ja sen laajamittaisesta käyttöönotosta. Sairaalainfektiot ovat odottamaton sivuvaikutus antibioottiresistenssille, ja jopa ihmisten liikakansoitus on erilaisten teknisten vallankumousten (ts. maatalouden ja teollisuuden) sivuvaikutuksia.


title: Tahattomien seurausten laki

text: Ekosysteemien monimutkaisuuden takia tahalliset muutokset ekosysteemiin tai muut ympäristöön kohdistuvat toimenpiteistä seuraa usein (yleensä kielteisiä) tahattomia seurauksia. Joskus nämä vaikutukset aiheuttavat pysyviä peruuttamattomia muutoksia. Esimerkkejä:


title: Méthana

text: Méthana () on tuliperäinen niemi Peloponnesoksen niemimaan koillisosassa Kreikassa. Se työntyy Saroninlahteen Egeanmeren länsiosassa.


title: Méthana

text: Méthana on alun perin merestä noussut tulivuori, joka on niin kutsutun helleenisen kaaren läntisimpiä tulivuoria. Niemellä on yhteensä 32 kraatteria. Tuliperäisyys näkyy myös niemen muodossa, vulkaanisessa maaperässä ja rannoissa sekä alueen kuumissa lähteissä. Méthana on pyöreähkö ja sen halkaisija on noin yhdeksän kilometriä. Niemi yhdistyy muuhun Peloponnesokseen vain noin 200 metriä leveän kannaksen välityksellä. Kannas tunnetaan nimellä Stenó (”Kapea”).


title: Méthana

text: Saarenkaltainen Méthana on perinteisesti luettu Attikan alueeseen kuuluvien saarten eli Argo-Saronisten saarten yhteyteen. Nykyisin se kuuluu hallinnollisesti Troizinía-Méthanan kuntaan Attikan alueen Saarten alueyksikössä. Aiemmin niemen alue muodosti Méthanan kunnan, joka on nykyisin yksi Troizinía-Méthanan kunnallisyksiköistä. Méthanan pääkylä on Méthanan kylä, josta käytetään myös nimiä Chóra ja Loutrópoli Methánon. Se tunnetaan kylpyläpaikkakuntana. Kylästä on laivayhteys Pireukseen sekä Argo-Saronisille saarille.


title: Méthana

text: Méthanan kaakkoispuolella sijaitsee Póroksen saari, pohjoispuolella Agkístri ja koillispuolella Aígina. Niemen länsipuolisesta Saroninlahden osasta käytetään nimeä Epídavroksenlahti.


title: Méthana

text: Méthana on syntynyt tertiäärikauden lopulla tai kvartäärikauden alussa. Tulivuoren viimeinen tunnettu purkaus tapahtui vuonna 258 eaa. Tapahtuma mainitaan Strabonin "Geografiassa". Jonkinlaista tuliperäistä toimintaa tapahtui mahdollisesti vuonna 1922.


title: Méthana

text: Méthana on ollut asuttu viimeistään neoliittisella kivikaudella. Mykeneläiseltä kaudelta niemeltä on löydetty asutus Ágios Konstantínoksen alueelta. Antiikin aikainen akropolis eli linnavuori, joka tunnetaan nykyisin nimellä Palaiókastro, sijaitsee lähellä Megalochórin kylää.


title: Nokia Actionet

text: Nokia Actionet on Nokian ammattikäyttöön tarkoitettu suljettu radiopuhelinjärjestelmä (PMR), joka perustuu niin sanottuun trunking-tekniikkaan. Ensimmäinen analoginen Actionet-järjestelmä tuli markkinoille 1980-luvun lopussa, ja siinä käytettiin aluksi silloisten ”raahattavien” NMT-puhelinten kaltaisia Nokia/Mobira R58 ActionMan -päätelaitteita.


title: Nokia Actionet

text: 1990-luvun puoliväliin mennessä Nokia oli saanut useita Actionet-radiopuhelinratkaisujen tilauksia ja kertoi saavuttaneensa aseman maailman johtavana MPT-1327-standardin mukaisten PMR-verkkojen toimittajana. Se oli tuohon mennessä toimittanut Actionet-järjestelmiä yli 25 maahan Euroopassa ja Aasiassa. Tilaajia olivat muun muassa Lontoon metro, Marokon kansallinen rautatieyhtiö ONCF, Intian BPL Telecom ja venezuelalainen Procedatos.


title: Rodopós

text: Rodopós (; myös "Rodopóksennimi", "Rodopoúnniemi") on niemi Kreetan saaren pohjoisrannikon länsiosassa Kreikassa. Sitä ympäröi Kreetanmeri, ja sen länsipuolella sijaitsee Kíssamoksenlahti ja itäpuolella Chaniánlahti. Hallinnollisesti niemi kuuluu Plataniáksen kuntaan Chanián alueyksikössä.


title: Rodopós

text: Niemen pituus on noin 18 kilometriä ja leveys noin 5 kilometriä. Niemellä sijaitsevat muun muassa Gonián luostari sekä antiikin aikaisen Diktynnan temppelin rauniot. Niemen juuressa sen itäpuolella sijaitsee Kolymvárin kylä.


title: Campello sul Clitunno

text:
Campello sul Clitunno on kunta Keski-Italiassa Umbrian hallintoalueella olevassa Perugian maakunnassa.
Campello Alton keskiaikainen linna on rakennettu 514 metriä merenpinnan yläpuolelle ulottuvan vuoren laelle. Linnaa kiertää noin 500 metriä pitkä muuri. Linnan sisällä on vuonna 1332 valmistunut fransiskaaniluostari. Clitunnon temppeli, ("Tempietto del Clitunno"), kuuluu UNESCOn maailmanperintöluetteloon osana langobardien rakennuksien kokonaisuutta.


title: Buriram

text: Buriram on kaupunki Koillis-Thaimaassa. Se on samannimisen maakunnan pääkaupunki.


title: Matti Alanko

text: Matti Lauri Juhani Alanko (7. heinäkuuta 1935 – 5. toukokuuta 2012) oli suomalainen eläinlääkäri. Hän oli Eläinlääketieteellisen korkeakoulun obstetriikan ja gynekologian professori 1983–1994. Hänen tutkimuskohteensa oli naudan ja sian hedelmällisyys. Hän oli Hautjärven koetilan johtaja 1983–1995.


title: Kamphaeng Phet

text: Kamphaeng Phet on kaupunki Thaimaassa. Se on samannimisen provinssin pääkaupunki.


title: Purppurakotilo

text: Purppurakotilo ("Bolinus brandaris") on noin neljän sentin mittainen kotilo, jonka alkuperäistä elinaluetta on Välimeren länsiosa. Purppurakotilon eritteestä opittiin antiikin aikoina tekemään hyvin arvokasta voimakkaan sinistä väriainetta nimeltään Tyroksen purppura, jota valmistettiin Foinikiassa Tyroksen kaupungissa ja vietiin sieltä muualle maailmaan. Foinikialaiset ja kreetalaiset paitsi keräsivät, myös viljelivät kotiloa. Purppurakotilosta saatiin väriainetta keittämällä sen eritettä merisuolan ja potaskan seoksessa.


title: Purppurakotilo

text: Purppurakotilo elää kivien päällä matalassa vedessä ja vuorovesialtaissa. Sen kuoren sisällä on pitkä ulkoneva kanava, jonka kiehkurainen pyöreä alapää päättyy suippoon kärkeen. Purppurakotilo kasvaa munasta aikuiseksi kolmessa vuodessa. Se saalistaa muita äyriäisiä.


title: Isoluoto (Salo)

text: Isoluoto () on Särkisalon pääsaari Salon kunnassa Varsinais-Suomessa. Saarella sijaitsevat Särkisalon keskusta eli kirkonkylä, suurin kylä Förby sekä useita pienempiä kyliä. Isoluoto on suurin kokonaan Saloon kuuluva saari. Se on yhdistetty pengertiellä mantereeseen Kaukassalon kautta ja Isoluodosta on siltayhteys Niksaaren kautta Ulkoluodolle.


title: Isoluoto (Salo)

text: Saarella sijaitsevat Förbyn ja Särkisalon vierasvenesatamat. Saarella toimi vuosina 1882–2010 Förbyn kalkkikaivos.


title: Puurolampi (Ikaalinen)

text: Puurolampi on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Puurolampi on osa Juurijärven-Hulppojärven valuma-aluetta.


title: Puurolampi (Ikaalinen)

text: Lammen pituus on 450 metriä, leveys 100 metriä ja sen pinta-ala on 1,8 hehtaaria. Se sijaitsee noin viisi kilometriä Sisätön kylästä luoteeseen ja on aivan Tampere–Seinäjoki-radan ja länsipuolella olevan Tuuttuvuoren välissä. Lampi sijaitsee ojitetulla suolla, jonka rautatie katkaisee. Sen pohjoispäähän laskee kolme suo-ojaa, jotka tuovat suon kuivatusvesiä kummaltakin puolelta rautatietä. Lammen eteläpäästä lähtee sen laskuoja Puuro-oja, joka seuraa 600 metriä rautatietä, kääntyy sitten sen ali ja yhtyy Pirttiojaan 700 metrin jälkeen. Pirttioja laskee Mustalampeen. Rantaviivan pituus on 950 metriä. Radan ja lammen rannan väliin jää kapea alue, mutta vastaranta on kuivaa metsämaata. Lampi on autio eikä sinne johda teitä. Radan toista puolta seuraa metsäautotie, joka ohittaa lammen alle 50 metrin etäisyydeltä.


title: Marc Cohn

text: Marc Craig Cohn (s. 5. heinäkuuta 1959 Cleveland, Ohio) on yhdysvaltalainen laulaja-lauluntekijä. Cohnin musiikki on tyyliltään adult contemporary pop ja rock.


title: Marc Cohn

text: Cohn julkaisi esikoisalbuminsa "Marc Cohn" vuonna 1991. Albumilta julkaistiin menestyssingle "Walking in Memphis", ja albumi toi Cohnille parhaan uuden artistin Grammy-palkinnon.


title: Ähtärin lukio

text:
Ähtärin lukio on Ähtärissä sijaitseva toisen asteen oppilaitos, joka tekee yhteistyötä ammattikorkeakoulu Haaga-Helian kanssa.
Lukion rehtorina toimii Markku Juhola.


title: Ähtärin lukio

text: Taulukossa on Ähtärin lukion lukiovertailu-sijoitukset viimeisen viiden vuoden ajalta.


title: Maria (täsmennyssivu)

text: Maria voi tarkoittaa:


title: Marie (täsmennyssivu)

text: Marie voi tarkoittaa:


title: Trevi (kunta)

text: Trevi on kunta Keski-Italiassa Umbrian hallintoalueella olevassa Perugian maakunnassa. Se on listattu yhdeksi Italian kauneimmista kylistä, I Borghi più Belli d’Italia. Trevin keskiaikainen keskusta on rakennettu korkean mäen rinteille, josta on näkymä ympäröivän laakson oliiviviljelmille. Oliivi on alueen tärkeimpiä tuotteita.


title: Amnat Charoen

text: Amnat Charoen on kaupunki Koillis-Thaimaassa. Se on samannimisen provinssin pääkaupunki.


title: Trang

text: Trang on 60 000 asukkaan kaupunki Etelä-Thaimaassa. Se on Trangin provinssin pääkaupunki ja suurin kaupunki. Trang on muodostunut kauttakulkupaikaksi matkustettaessa Andamaanienmeren saarille.


title: Cold Water

text: Cold Water on yhdysvaltalaisen yhtyeen Major Lazerin kappale ja samalla heidän ensimmäinen singlensä tulevalta neljänneltä studioalbumilta "Music Is the Weapon". Kappaleen tuottaja, Diplo, kertoi "Billboardin" aikakauslehdelle, että singlen tulisivat heidän lisäkseen esittämään laulajat MØ sekä Justin Bieber. Billboardin haastattelussa Diplo vahvisti huhut, joiden mukaan "Cold Water" -kappale tultaisiin kuulemaan Beats 1-radiokanavan ensisoitossa.


title: Cold Water

text: Kappale debytoi Suomen virallisen listan neljännellä sijalla, ja nousi seuraavalla listaviikollaan listaykköseksi. Se pysyi listalla yhteensä 11 viikkoa.


title: Fortuna Hjørring

text: Fortuna Hjørring on tanskalainen jalkapalloseura. Sen suurin saavutus on ollut pääsy 2002–2003 Naisten mestarien liigan (silloin nimeltään UEFA Women's Cup) finaaliin.


title: Fortuna Hjørring

text: Joukkue perustettiin Hjørringissä vuonna 1966. Aluksi siinä pelasi Hjørring Frem-miesjoukkueen vaimoja ja tyttöystäviä. Joukkue on voittanut Tanskan cup-mestaruuden useammin kuin mikään muu, vuosina 1995, 1996, 2000, 2001, 2002, 2005, 2008 ja 2016.


title: Fortuna Hjørring

text: Joukkue on pelannut kahdeksan kertaa Naisten mestarien liigassa.


title: Anghiari

text: Anghiari on kunta Italiassa Toscanan alueella olevassa Arezzon maakunnassa. Sen keskiaikainen keskusta on listattu yhdeksi Italian kauneimmista kylistä, I Borghi più Belli d’Italia. Kunnalla on sotaisa historia, koska se sijaitsee Toscanan rajaseudulla. 29. kesäkuuta 1440 alueella käytiin Anghiarin taistelu ("Battaglia di Anghiari"), jossa firenzeläiset löivät milanolaisten joukot. Kuuluisan taistelusta tekee siitä Leonardo da Vincin tekemä fresko Palazzo Vecchiossa. Fresko on tuhoutunut, mutta siitä on Peter Paul Rubensin tekemä jäljennös Louvressa.


title: Kate McKinnon

text: Kate McKinnon (s. 6. tammikuuta 1984 Sea Cliff, New York, Yhdysvallat) on yhdysvaltalainen näyttelijä ja koomikko. Hän on tullut tunnetuksi viihdeohjelmasta "Saturday Night Live", jossa hän on esiintynyt vuodesta 2012.


title: Kate McKinnon

text: Hän on imitoinut sketsisarjassa useita henkilöitä, kuten Justin Bieberiä, Ellen DeGeneresiä, Hillary Clintonia, Kellyanne Conwayta, Angela Merkeliä, Elizabeth Warrenia ja Jeff Sessionsia. Hänet on palkittu sarjasta kahdesti Emmy-palkinnolla.


title: Tenjo (Kolumbia)

text: Tenjo on Kolumbian kunta, joka sijaitsee Cundinamarcan departementissa Andeilla. Se sijaitsee 57 kilometrin päässä Bogotán koillisosasta ja 21 kilometrin päässä Bogotán luoteisosasta. Lähellä sijaitsevia kuntia ovat Subachoque, Tabio, Chía, Cota, Funza ja Madrid. Tenjo perustettiin 8.4.1603. Kunnan kirkko valmistui 17.8.1645. Tenjon nimi viittaa muisca-kansan kieleen ja se tarkoittaa esimerkiksi "suuressa aukossa" tai "suuressa suussa". Tenjossa lasketaan olevan 19.176 asukasta. Tenjossa asuu myös muisca-kansan edustajia. Enemmistö on alle 40-vuotiaita.


title: Tenjo (Kolumbia)

text: Vuoden 2015 loppupuolella Tenjon kunta sai finaalipaikan kuntien välisessä kilpailussa, jossa arvioitiin kuntien johtajuutta ja jossa arviointikriteereinä olivat köyhyyden vähentäminen, koulutus, terveys, turvallisuus, hallinto ja poliittinen osallistuminen, tietotekniikan käyttö, avoimuus ja kilpailukyky.


title: Tenjo (Kolumbia)

text: Tenjon kunnan elinkeinot koostuvat maa- ja karjataloudesta maaseutuvaltaisuuden vuoksi. Tenjon sanotaan tulevaisuudessa muuttuvan Bogotán nukkumalähiöksi.


title: Tenjo (Kolumbia)

text: Tenjo sijaitsee lauhkean ilmaston vyöhykkeellä. Keskimääräinen lämpötila on 13,7 lämpöastetta. Läpi vuoden sataa paljon. Vuosittainen sademäärä on 805 millimetriä.


title: Tenjo (Kolumbia)

text: Tenjossa sijaitsee esimerkiksi Mohánin luola (Cueva de Mohán) ja 3100-metriä korkea Peña de Juaica -vuori (joka jatkuu naapurikunnan Tabion puolelle), joihin liittyy paljon myyttejä. Muita nähtävyyksiä ovat esimerkiksi hämähäkkimuseo, ekologinen puisto ja numismaatikko Juan C. Correan museo. Siellä on myös kalliomaalauksia.


title: Casey Wellman

text: Casey Jay Wellman (s. 18. lokakuuta 1987 Brentwood, Kalifornia, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Frölunda HC:ssä. Hän on pelipaikaltaan keskushyökkääjä, mutta osaa pelata myös laidassa. Wellman laukoo oikealta.


title: Casey Wellman

text: Wellman kävi high schoolin Cranbrook-Kingswood Upper Schoolissa. USHL-joukkue Cedar Rapids RoughRiders varasi hänet 179. pelaajana kesällä 2006. Wellman siirtyi joukkueeseen kaudeksi 2006–2007. Kaudella 2007–2008 hän oli RoughRidersin paras maalintekijä ja toiseksi paras pistemies Doug Jonesin jälkeen. Vuosina 2008–2010 Wellman kävi Massachusettsin yliopistoa Amherstissa. "Freshman"-vuotensa 2008–2009 päätteeksi hänet valittiin Hockey Eastin tulokkaiden tähdistökentälliseen. Kaudella 2009–2010 Wellman oli UMassin paras maalintekijä ja toiseksi paras pistemies James Marcoun jälkeen tehoilla 23+22=45. Hän sijoittui Hockey Eastin maalipörssissä kolmanneksi ja jakoi pistepörssin seitsemännen sijan Boston Collegen Joe Whitneyn ja Merrimackin Stéphane Da Costan kanssa. Wellman valittiin kauden päätteeksi sarjan akateemiseen tähdistökentälliseen.


title: Casey Wellman

text: Maaliskuussa 2010 Wellman teki kaksivuotisen tulokassopimuksen Minnesota Wildin kanssa. Hän siirtyi seuran NHL-joukkueen vahvuuteen jo samana keväänä. Wellman teki NHL-debyyttinsä 19. maaliskuuta 2010 vieraissa Columbus Blue Jacketsia vastaan. Hän sai ottelussa jääaikaa 10.14 minuuttia ja keräsi myös yhden syöttöpisteen Chuck Kobasew'n maaliin. Wellman teki NHL-uransa avausmaalin runkosarjan päätöskierroksella 10. huhtikuuta 2010 Dallas Starsia vastaan. Hän pelasi kevään aikana kaikkiaan 12 NHL-ottelua tehopistein 1+3=4.


title: Casey Wellman

text: Kauden 2010–2011 Wellman pelasi suurimmaksi osaksi AHL-joukkue Houston Aerosissa, jossa hänen tulokaskautensa toi 42 runkosarjaottelussa tehot 14+21=35 ja 24 playoff-ottelussa tehot 6+5=11. Wellman pelasi kauden aikana Wildin NHL-joukkueessa 15 runkosarjaottelua tehopistein 1+1=2. Heinäkuussa 2011 hän teki seuran kanssa vuoden mittaisen ja kaksisuuntaisen jatkosopimuksen. Wellman pelasi alkukauden 2011–2012 suurimmaksi osaksi farmijoukkue Aerosissa ja sai NHL:n puolella tililleen 14 runkosarjaottelua tehopistein 2+5=7, kunnes siirtotakarajalla helmikuussa 2012 Wild kauppasi hänet New York Rangersiin vaihdossa Erik Christenseniin ja kesän seitsemännen kierroksen varausvuoroon. Wellman vietti koko loppukautensa Rangersin farmijoukkue Connecticut Whalessa.


title: Casey Wellman

text: Heinäkuussa 2012 Rangers kauppasi Wellmanin pelaajaoikeudet Florida Panthersiin vaihdossa kesän viidennen kierroksen varausvuoroon. Vajaa viikko myöhemmin hän teki Panthersin kanssa vuoden mittaisen ja kaksisuuntaisen sopimuksen. Hän pelasi alkukauden 2012–2013 osaksi NHL:n työsulunkin vuoksi AHL-joukkue San Antonio Rampagessa, kunnes Panthers kauppasi Wellmanin Washington Capitalsiin vaihdossa Zach Hamilliin tammikuun 2013 lopulla. NHL:n työsulku oli jo päättynyt ennen siirtoa, mutta Wellman pelasi koko loppukauden kuitenkin farmissa Hershey Bearsin paidassa. Maaliskuussa 2013 hän teki kaksivuotisen ja kaksisuuntaisen jatkosopimuksen Capitalsin kanssa.


title: Casey Wellman

text: Kauden 2013–2014 Wellman pelasi suurimmaksi osaksi Hershey Bearsin AHL-joukkueessa, jonka toiseksi paras maalintekijä hän oli Jeff Taffen jälkeen 18 osumallaan. Hän pelasi kauden aikana Capitalsissa 13 NHL-ottelua tehopistein 2+1=3. Kauden 2014–2015 Wellman pelasi kokonaan Bearsissa. Hän jakoi joukkueen sisäisen maalipörssin voiton Stanislav Galijevin kanssa ja sijoittui sisäisessä pistepörssissä toiseksi Tim Kennedyn jälkeen tehoilla 25+29=54.


title: Casey Wellman

text: Wellman siirtyi kaudeksi 2015–2016 vuoden mittaisella sopimuksella KHL-joukkue Spartak Moskovaan. Kaudeksi 2016–2017 hän siirtyi vuoden mittaisella sopimuksella Ruotsin SHL-liigan Frölunda HC:hen.


title: Casey Wellman

text: Wellman edusti Yhdysvaltoja Deutschland Cupissa vuonna 2015.


title: Casey Wellman

text: Wellmanin isä Brad on entinen MLB-tason baseballpelaaja.


title: Bayreuth Tigers

text: EHC Bayreuth on saksalainen jääkiekkojoukkue Baijerin osavaltiosta Bayreuthistä. Joukkue on perustettu vuonna 2006 ja se pelaa Saksan toiseksi korkeimmalla sarjatasolla DEL2-liigassa.


title: Tabio

text: Tabio on Kolumbian kunta, joka sijaitsee Cundinamarcan departementissa Andeilla. Bogotá sijaitsee 45 kilometrin päässä Tabiosta. Lähellä sijaitsevia kuntia ovat Zipaquirá, Cajicá, Subachoque ja Tenjo. Tabio perustettiin 8.4.1603. Tabion (alkuperäiskielellä "Teib") nimen alkuperä viittaa muiscan kieleen ja sen on sanottu liittyneen maanviljelykseen. Siitä tuli kunta vuonna 1761. Vuoden 2005 virallisten laskelmien mukaan Tabion asukasluku on 20.714. Enemmistö asukkaista on alle 40-vuotiaita.


title: Tabio

text: Tabiossa elinkeino on pääasiassa maatalous. Alueella viljellään esimerkiksi maissia, perunaa ja virnaa. Alueella on myös paljon floristiikkaa. Kaivosteollisuutta on jonkin verran. Sen on todettu olevan haitallista alueen lähiympäristölle. Monet työskentelevät myyjinä.


title: Tabio

text: Tabio kuuluu lauhkeaan vyöhykkeeseen. Keskimääräinen lämpötila on 13,7 lämpöastetta. Tabiossa sataa paljon läpi vuoden. Vuosittainen sademäärä on 825 millimetriä.


title: Tabio

text: Tabiossa on paljon vanhoja kirkkoja. Siellä sijaitsee myös 3100-metriä korkea Peña de Juaica -vuori (osa jatkuu naapurikunnan Tenjon puolelle) ja kuumalähdealtaita ("Piscinas de aguas termales").


title: Ferdinand Friedrich Zeidler

text: Ferdinand Friedrich Zeidler (17. maaliskuuta 1832 – 14. tammikuuta 1887) oli saksalainen opettaja, joka oli Viipurissa toimineen maineikkaan Behmin koulun pitkäaikainen johtaja.


title: Ferdinand Friedrich Zeidler

text: Ala-Saksin Hildesheimissa lakimiehen perheeseen syntynyt Zeidler opiskeli vuodesta 1851 lähtien Göttingenin yliopistossa matematiikkaa Württembergin kuningas Kaarle I:n venäläissukuisen puolison suuriruhtinatar Olga Nikolajevna Romanovan myöntämän stipendin turvin. Suuriruhtinatar rahoitti opiskelijoita, jotta he myöhemmin toimisivat opettajina Venäjälla, parantaen näin maan koulutuksen tasoa. Valmistumisensa jälkeen Zeidler aloitti vuonna 1856 Viipurissa saksankielisen Behmin sisäoppilaitoksen matematiikan opettajana.


title: Ferdinand Friedrich Zeidler

text: Koulun perustaja ja johtaja Karl Gottlieb Behm kuoli vuotta myöhemmin vain 33-vuotiaana, jonka jälkeen johtajaksi tuli ensin Ernst Ziemssen, kunnes Zeidler valittiin tehtävään kesällä 1860. Hän toimi koulun johtajana sen lakkauttamiseen vuoteen 1881 saakka. Behmin koulu tunnettiin yhtenä maineikkaimmista Venäjän keisarikunnan alueella toimineista sisäoppilaitoksista, jonne Suomen ja Venäjän lisäksi saavuttiin opiskelemaan myös Baltiasta. Papulan kaupunginosassa sijainnutta koulua kutsuttiin toisinaan myös Zeidlerin mukaan nimettynä.


title: Ferdinand Friedrich Zeidler

text: Viipurista Zeidler muutti perheineen aluksi Tartoon, jossa hän työskenteli vuoden ajan matematiikanopettajana. Vuosina 1882–1884 Zeidlerilla oli oma yksityiskoulu nykyisten Viron ja Latvian rajalla sijaitsevassa Valgan kaupungissa, jossa hän kuoli vuonna 1887. Viimeisinä vuosiaan Zeidler myös väitteli tohtoriksi.


title: Ferdinand Friedrich Zeidler

text: Vuonna 1860 Zeidler avioitui viipurinsaksalaisen Bertha Kempen (1840–1925) kanssa. Perheeseen syntyi myöhemmin kahdeksan lasta vuosina 1861–1876. Viipurissa syntyneinä he kaikki saivat myös Suomen kansalaisuuden. Ajan tavan mukaan lapset eivät kuitenkaan opiskelleet isänsä johtamassa koulussa, vaan kävivät muun muassa Pietarissa toiminutta Karl Johann Mayn koulua. Mayn puoliso oli Bertha Kempen sisar Agnes Kempen, joka oli myös yksi koulun opettajista.


title: Ferdinand Friedrich Zeidler

text: Ferdinand ja Bertha Zeidlerin lapsista tunnettuja ovat Pietarin yliopistossa vaikuttanut lääketieteen professori Herman Zeidler (1861–1940) sekä taidemaalari ja muotoilija Klara Zeidler (1870–1951). Pariskunnan muista lapsista Gustav (1874–1959) toimi lääkärinä Pietarissa, Viipurissa ja Helsingissä, Ludwig (1863–1916) oli diplomaatti ja Rudolf (1872–1966) viimeiset vuotensa Suomessa asunut vuori-insinööri.


title: Ferdinand Friedrich Zeidler

text: Vuonna 1859 Zeidler toi kotoaan Pohjois-Saksasta Behmin koulun puutarhaan ruusulajikkeen, jota nykyään kutsutaan Viipurin Papulan kaupunginosan mukaan nimellä Papulanruusu. Se on yleinen erityisesti Suomen vanhoissa kartanopuutarhoissa.


title: Ahvenuslampi

text: Ahvenuslampi tai Ahvenuslammi tarkoittaa jotakin seuraavista:


title: Franck Passi

text: Franck Passi (s. 28. maaliskuuta 1966) on ranskalainen jalkapallovalmentaja ja entinen keskikenttäpelaaja. Joulukuusta 2018 lähtien hän on toiminut AS Monacon apuvalmentajana.


title: Franck Passi

text: Passi on AS Béziersin kasvatti, joka siirtyi juniorivuosinaan Montpellier’n organisaatioon. Hän nousi reservijoukkueen kautta edustusmiehistöön kaudella 1983/84, jolloin Montpellier pelasi Ranskan liigassa. Seura putosi kauden jälkeen Division 2:een ja Passi sai sarjaporrasta alempana runsaasti vastuuta joukkueen keskikentällä. Hän siirtyi kesällä 1986 Olympique Marseilleen, jossa pelasi kaksi seuraavaa kautta. Passi oli yksi Ranskan 1980-luvun lupaavista nuorista pelaajista ja oli yhdessä Éric Cantonan, Laurent Blancin, Jocelyn Angloman ja Christophe Galtierin kanssa voittamassa alle 21-vuotiaiden Euroopan mestaruutta 1988. France Football valitsi hänet samana vuonna vuoden tulokaspelaajaksi.


title: Franck Passi

text: Passi siirtyi Marseillesta Toulouseen vuonna 1988 ja pelasi seurassa yhdessä veljensä Géraldin kanssa. Passi oli yksi Ranskan liigan teknisesti taitavimmista keskikenttäpelaajista ja SC Toulonissa hän oli joukkueen ehdoton avainpelaaja vuosina 1990–1992. Toulonin pudottua liigasta keväällä 1993 Passi siirtyi AS Monacoon, josta ura jatkui seuraavana vuonna Espanjan liigaan nousseeseen SD Compostelaan. Espanjalaisseurassa Passi, lempinimeltään "El Imán (Magneetti)" pelasi uransa parhaat vuodet ja urakoi neljän liigakauden aikana 179 ottelua.


title: Franck Passi

text: Compostelan pudottua liigasta 1997/98 Passi edusti joukkuetta vielä yhden kauden Segundassa, kunnes siirtyi Boltoniin. Hän lopetti uransa englantilaisseurassa 35-vuotiaana kauden 200/01 jälkeen.


title: Franck Passi

text: Pelaajauransa jälkeen Passi jatkoi uraansa SD Compostelan apuvalmentajana ja nousi tammikuussa 2004 seuran päävalmentajaksi. Passi ei onnistunut pelastamaan seuraa putoamiselta Segunda B:stä ja lähti seurasta kauden jälkeen. Passi jatkoi uraansa AS Cannes'n fysiikkavalmentaja ja toimi kaudella 2005/06 edustusjoukkueen apuvalmentajana. Vuonna 2006 hän liittyi Olympique Marseillen organisaatioon nuorten pelaajien scoutiksi ja 2010 reservijoukkueen päävalmentajaksi.


title: Franck Passi

text: Kesällä 2012 Passista tuli Élie Baupin apuvalmentaja Marseillen edustusjoukkueeseen. Hän toimi apuvalmentajana Baupin, José Anigon ja Marcelo Bielsan tiimeissä. Elokuussa 2015 hänestä tuli hetkellisestä Marseillen päävalmentaja Bielsan erottua yllättäen tehtävistään. Hän valmensi joukkuetta tappiollisessa ottelussa Stade de Reimsiä vastaan ja Míchelin tultua päävalmentajaksi Passi palasi apuvalmentajan tehtäviin. Joukkueen menestys oli varsin heikkoa läpi kauden ja Míchelin saatua potkut huhtikuun puolivälissä 2016 Passista tuli Marseillen päävalmentaja. Passin johdolla Marseille eteni Ranskan cupin finaaliin, mutta hävisi mestaruuden Paris Saint-Germainille. Passi jatkoi Marseillen päävalmentajana kaudella 2016/17, mutta joukkueen alkukauden menestys oli vaisuhkoa. Seurajohto ilmoitti 20. lokakuuta 2016, että Rudi Garcia ottaa seuran valmennusvastuun ja Passi jatkaa seuran palveluksessa muissa tehtävissä.


title: Franck Passi

text: Helmikuun puolivälissä 2017 Passista tuli Ligue 1:n putoamiskamppailuun vajonneen Lille OSC:n päävalmentaja. Passin johdolla LOSC paransi peliesityksiään ja nousi putoamiskamppailusta liigan keskikastiin sijoittuen kauden päätteeksi 11:nneksi. Kauden jälkeen Passin korvasi Marcelo Bielsa.


title: Franck Passi

text: Joulukuussa 2018 Passista tuli AS Monacon apulaisvalmentaja. Thierry Henryn saatua potkut seurasta 24. tammikuuta 2019, Passista tuli väliaikaisesti Monacon päävalmentaja.


title: Haukilampi

text: Haukilampi tai myös Haukilammi tarkoittaa jotakin seuraavista:


title: Haukilampi (Ikaalinen, Ylijoenperä)

text: Haukilampi on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven-Hulppojärven valuma-aluetta.


title: Haukilampi (Ikaalinen, Ylijoenperä)

text: Lammen pituus on 250 metriä, leveys 150 metriä ja sen pinta-ala on 2,3 hehtaaria. Lammessa on yksi saari, jonka pituus on alle 20 metriä. Se sijaitsee alle neljä kilometriä Juurijärvestä luoteeseen ja yli kilometrin Pirttijärvestä pohjoiseen. Lammen ympäristössä on runsaasti ojitettuja soita. Lampeen on kaivettu seitsemän suo- tai metsäojaa, joista kuusi tuovat soiden kuivatusvesiä ja yksi toimii laskuojana. Laskuoja lähtee itärannasta ja kulkee etelään yhtyen Sahinojaan ja laskien lopulta Pirttijärveen. Rantaviivan pituus on 650 metriä ja rannat ovat pääosin suota. Lampi on autio eikä sinne johda teitä. Metsäautotiet ohittavat lammen sadan metrin etäisyydeltä.


title: Haukilampi (Ikaalinen, Juhtimäki)

text: Haukilampi on Pirkanmaalla Ikaalisissa Seitsemisen kansallispuistossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven-Hulppojärven valuma-aluetta.


title: Haukilampi (Ikaalinen, Juhtimäki)

text: Lammen pituus on 250 metriä, leveys 100 metriä ja sen pinta-ala on 2 hehtaaria. Se sijaitsee Multiharjun itäpuolella suolla olevassa painanteessa. Siihen laskee kolme suo-ojaa entisiltä ojitetuilta soilta. Ympäristön suot on ilmakuvan perusteella ennallistettu luomalla ojat umpeen. Laskuoja Haukilamminoja lähtee lammen eteläpäästä ja laskee noin 8 kilometrin jälkeen Hulppojärveen. Lammen rantaviivan pituus on 600 metriä ja rannat ovat suota. Lampi on autio eikä sinne johda teitä tai polkuja. Kansallispuistossa kulkeva maantie ylittää Haukilamminojan sata metriä lammesta ja maantien varrella on 150 metrin päässä pysäköintialue.


title: Vantaan kuvataidekoulu

text: Vantaan kuvataidekoulu on Vantaan kaupungin ylläpitämä, lapsille ja nuorille (5−20-v.) suunnattu vapaa-ajan oppilaitos. Opetus seuraa kuvataiteen perusopetuksen laajaa oppimäärää. Lisäksi kuvataidekoulu järjestää lyhytkursseja lapsille, perheille ja aikuisille. Opettajat ovat kuvataide-opettajia ja visuaalisen alan ammattilaisia. Opetuspisteitä on eri puolilla Vantaata. Toiminta on maksuillista.


title: Vantaan kuvataidekoulu

text: Opetusta annetaan tavallisesti 12–14 oppilaan ryhmissä. Varhaisiän- ja perusopinnoissa ryhmä koostuu joko samanikäisistä tai kahden ikäryhmän oppilaista. Syventävissä työpajoissa ikäjakauma on suurempi. Ryhmät kokoontuvat iltapäivisin ja iltaisin. Opetus on jaettu 34 opintoviikolle.


title: Vantaan kuvataidekoulu

text: Opetuksen muodot:


title: Vantaan kuvataidekoulu

text: Opintojen arviointi:


title: Vantaan kuvataidekoulu

text: Päättötyö:


title: Vantaan kuvataidekoulu

text: Työpajat ovat valinnaisia ja niihin ilmoittaudutaan vuodeksi kerrallaan. Työpajoissa oppilas syventää perusopinnoissa hankkimiaan tietoja ja taitoja valitsemallaan kuvataiteen tai kuvallisen median alueella.


title: Vantaan kuvataidekoulu

text: Työpajoja järjestetään:


title: Vantaan kuvataidekoulu

text: Työpajojen alueet:


title: Seututie 733

text: Seututie 733 on Kauhavan Pernaasta Lappajärven Karvalaan johtava seututie. Tie on koko matkalta päällystettyä kaksikaistaista tietä. Tiellä on lyhyt yhteinen osuus kantatien 63 kanssa Kauhavan pohjoispuolella. Osuus Pernaalta Kauhavalle on suoraa ja hyvälaatuista tietä. Osuus Kauhavalta Lappajärvelle on huomattavasti mutkaisempaa. Valtatiet 8 ja 19 sekä seututiet 725 ja 733 muodostavat poikkitieyhteyden Vaasan ja Lappajärven Karvalan välille. Tie käyttää seuraavia osuuksia eri teillä:


title: Bruno Bini

text: Bruno Bini (s. 1. lokakuuta 1954) on ranskalainen jalkapallovalmentaja ja entinen keskikenttäpelaaja. Syyskuusta 2015 lähtien hän on toiminut Kiinan naisten jalkapallomaajoukkueen päävalmentajana.


title: Bruno Bini

text: Binin pelaajaura jäi suhteellisen vaatimattomaksi. Hän pelasi ammattilaistasolla vuosina 1972–1976 edustaen muun muassa Toursia ja Nancya. Hän jatkoi uraansa vielä amatööritasolla vuoteen 1981 saakka.


title: Bruno Bini

text: Pelaajauransa jälkeen Bini toimi Ranskan jalkapalloliiton palveluksessa tyttöjen maajoukkueiden valmennuksessa 1993–2004. Helmikuussa 2007 hän nousi Ranskan naisten jalkapallomaajoukkueen uudeksi päävalmentajaksi. Binin johdolla Ranska eteni historiallisesti puolivälieriin EM-kisoissa 2009. Kaksi vuotta myöhemmin Ranskan naiset tekivät historiaa MM-kisoissa 2011 etenemällä aina välieriin saakka. Historiallinen mitali jäi saamatta, kun Ruotsi oli pronssiottelussa vahvempi maalein 2–1. Sijoitus oli kuitenkin Ranskan historian paras. Lontoon olympialaisissa 2012 Ranskan kohtalona oli samoin jääminen neljänneksi, tällä kertaa pronssiottelussa tuli tappio Kanadalle. Binin johdolla Ranska selvisi kaikkiin naisten arvokisoihin ja vakiinnutti paikkansa naisjalkapallon kärjessä, vaikka mitali jäikin ottamatta. Bini päätti uransa "Les Bleuesin" peräsimessä EM-kisoihin 2013, joissa alkulohkonsa voittanut Ranska putosi puolivälierissä Tanskalle.


title: Bruno Bini

text: Syyskuussa 2015 Binistä tuli Kiinan naisten jalkapallomaajoukkueen päävalmentaja.


title: Aapo Huhta

text: Aapo Huhta (s. 1985 Haapajärvi) on suomalainen valokuvaaja ja toiminut muun muassa lehtikuvaajana. Hän on valmistunut vuonna 2012 Lahden Muotoilu- ja taideinstituutista medianomiksi valokuvauksen pääaineesta ja suorittanut valokuvauksen maisteriopinnot Aalto-yliopistossa 2016.


title: Aapo Huhta

text: Huhdalla on vuonna 2016 yksityisnäyttely Tukholman valokuvataiteen museossa Fotografiskassa. Hän sai museon jakaman nuoren pohjoismaisen valokuvaajan tittelin vuonna 2015 valokuvasarjallaan "Block", johon hän kuvasi New Yorkin kaduilla. Sarja on julkaistu kirjana. Näyttely ja 10 000 euroa ovat voittoon liittyvä palkinto.


title: Aapo Huhta

text: Huhta oli vuonna 2014 Magnum-kuvatoimiston 30 parhaan alle 30-vuotiaan valokuvaajan listalla ja samana vuonna Fotofinlandia-finalisti.


title: Queenstown (Uusi-Seelanti)

text: Queenstown (maoriksi "Tāhuna") on pieni kaupunki Uuden-Seelannin Eteläsaaren lounaisosassa. Kaupunki sijaitsee Lake Wakatipu -järven rannalla, ja sitä ympäröivät eri suunnista vuoret ja vuoristot, kuten The Remarkables.


title: Queenstown (Uusi-Seelanti)

text: Queenstownin alue on ollut maorien asuttama ennen eurooppalaisten saapumista, mutta eurooppalaisten perustaessa alueelle pysyvää asutusta, oli maoriasutus hävinnyt.


title: Queenstown (Uusi-Seelanti)

text: Alueen ensimmäinen eurooppalainen perusti alueelle lammasfarmin vuonna 1860, mutta marraskuussa 1862 lähialueelta löydetyt kultaesiintymät saivat alueen väestön kasvamaan nopeasti. Kultakuumeen päätyttyä kaupungin väkiluku laski, kunnes nykyisinkin kaupungille tärkeä turismi alueelle elvytti elinkeinon.


title: Morris Dees

text: Morris Seligman Dees, Jr. (s. 16. joulukuuta 1936) on yhdysvaltalainen ihmisoikeusaktivisti, Southern Poverty Law Centerin (SPLC) perustaja ja kirjankustantaja. Joseph J. Levin Jr.:in kanssa Dees perusti SPLCin vuonna 1971. Dees kumppaneineen on tunnettu tavoistaan estää viharyhmiä kuten esim. Ku Klux Klan.


title: Morris Dees

text: Hänestä on tehty elokuva 'Sokea viha' (vuonna 1991), jonka alkuperäinen englanninkielinen nimi on 'Line of Fire: The Morris Dees Story'.


title: Seututie 711

text: Seututie 711 on Kuortaneen Ruonasta Lappajärven Kivipuroon johtava seututie. Tie on kaksikaistainen ja päällystetty. Pituutta tiellä on noin 56 kilometriä. Tiellä on lyhyt yhteinen osuus valtatien 16 kanssa porrastetun tasoliittymän takia. Tieosuus Kivipuron risteyksestä (nykyinen kantatie 68:n risteys) Lappajärven keskustan ohitse Söyrinkiin valmistui ja sai päällysteen vuonna 1967.


title: Seututie 711

text: Tietä on kritisoitu vaaralliseksi mutkaisuutensa takia.


title: Yleiskäyttöinen teknologia

text: Yleiskäyttöinen teknologia (engl. general purpose technology, "GPT") tarkoittaa sellaista tekniikkaa, jota voidaan soveltaa usealla eri toimialalla ja joihin liittyy mahdollisuus edistää teknologista kehitystä usealla toimialalla samanaikaisesti. Kun yleiskäyttöiset teknologiat kehittyvät, leviävät ne laajemmin käyttöön ja voivat lisätä tutkimus- ja kehitystoiminnan tuottavuutta useilla toimialoilla sekä johtaa tuottavuuden kasvuun ja talouskasvuun yleisemminkin. Esimerkkejä yleiskäyttöisistä teknologioista ovat mm. höyrykone, sähkö, rautatiet, puolijohteet, tietokoneet, tieto- ja viestintäteknologia (ICT) ja Internet.


title: Philippe Bergeroo

text: Philippe Bergeroo (s. 13. tammikuuta 1954) on ranskalainen jalkapallovalmentaja ja entinen maalivahti.


title: Philippe Bergeroo

text: Bergeroo hankki jalkapallo-oppinsa Arin Luzienin juniorijoukkueessa, josta siirtyi Girondins Bordeaux'n organisaatioon vuonna 1971. Hän edusti joukkuetta seitsemän vuotta, kunnes siirtyi Lilleen. Hän oli Ranskan liigaan nousseen Lillen ykkösmaalivahti viiden vuoden ajan, kunnes siirtyi Toulouseen. Bergeroo sai paljon vastuuta myös Toulousen joukkueessa ja lopetti uransa vuonna 1988 pelattuaan yhteensä 485 liigaottelua.


title: Philippe Bergeroo

text: Maajoukkuetasolla Bergeroo oli mukana EM-kisoissa 1984 voittamassa Ranskalle mestaruutta. Bergeroo oli turnauksessa kolmosmaalivahti Joël Batsin ja Albert Rustin takana. Hän oli mukana myös MM-kisoissa 1986, kun Ranska voitti pronssia, mutta jälleen penkkivahtina Batsin ja Rustin takana. Bergeroo pelasi urallaan kaikkiaan vain kolme A-maaottelua.


title: Philippe Bergeroo

text: Pelaajauransa jälkeen Bergeroo aloitti vuonna 1990 työskentelyn Ranskan maajoukkueen maalivahtivalmentajana. Hän oli mukana Michel Platinin, Gérard Houllierin ja Aimé Jacquet'n valmennustiimeissä. Bergeroon pesti huipentui MM-kisoihi 1998, joissa Ranskan ykkösmaalivahtina pelasi Fabien Barthez. Kisojen jälkeen Bergeroo siirtyi Paris Saint-Germainiin entisen maajoukkuekaverinsa Alain Giressen apuvalmentajaksi. Bergeroo työskenteli PSG:ssä myös Artur Jorgen aisaparina ja tämän saatua maaliskuussa 1999 potkut, Bergeroo nousi PSG:n päävalmentajaksi. Hän pelasti suurseuran katastrofaaliselta putoamiselta liigasta ja sai jatkaa myös kaudella 1999/2000. Bergeroo luotsasi seuran Ranskan liigacupin finaaliin, jossa PSG kärsi yllätystappion FC Gueugnonille. Kausi päättyi kakkossijaan myös liigassa. Bergeroon pesti PSG:ssä päättyi potkuihin joulukuussa 2000.


title: Philippe Bergeroo

text: PSG-potkujen jälkeen Bergeroo toimi Stade Rennais'n päävalmentajana syyskaudella 2002/03. Ranskan jalkapalloliiton palvelukseen hän palasi heinäkuussa 2003 alle 17-vuotiaiden päävalmentajana. Hän valmensi eri ikäluokkien maajoukkueitta vuoteen 2013 saakka. Suurimmaksi saavutukseksi jäi alle 17-vuotiaiden Euroopan mestaruus vuonna 2004. Heinäkuussa 2013 hän siirtyi valmennustehtäviin Ranskan naisten jalkapallomaajoukkueen päävalmentajana. Bergeroon johdolla Ranskan naiset etenivät puolivälieriin MM-kisoissa 2015. Joukkue putosi tiukan taistelun jälkeen rangaistuspotkukilpailussa Saksalle. Ranska pelasi Bergeroon alaisuudessa Rio de Janeiron olympiaturnauksessa 2016 ja eteni kahdella voitolla jatkoon alkulohkosta. Edelliskisojen pronssimitaleita kirkastamaan lähteneen joukkueen turnaus päättyi kuitenkin jo puolivälieriin, kun Kanada oli vahvempi maalein 1-0. Syyskuussa 2016 Ranskan jalkapalloliitto purki Bergeroon sopimuksen.


title: Anu (täsmennyssivu)

text: Anu tai ANU voi tarkoittaa ainakin seuraavia:


title: Sykloheksyyli-isosyanaatti

text: Sykloheksyyli-isosyanaatti (CHNO) on isosyanaatteihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä.


title: Sykloheksyyli-isosyanaatti

text: Huoneenlämpötilassa sykloheksyyli-isosyanaatti on väritöntä ja pistävänhajuista nestettä. Yhdiste reagoi veden, alkoholien, ammoniakin ja amiinien kanssa. Kuumennettaessa se voi hajota vetysyanidia muodostaen. Sykloheksyyli-isosyanaatti muodostaa dimeerejä ja trimeerejä varastoitaessa. Reaktiota katalysoi 1,3-bis-"t"-butyyli-4,5-dihydroimidatsol-2-ylideeni. Sykloheksyyli-isosyanaatti on myrkyllistä ja ärsyttää silmiä aiheuttaen kyynelvuotoa.


title: Sykloheksyyli-isosyanaatti

text: Tyypillisin tapa valmistaa sykloheksyyli-isosyanaattia on sykloheksyyliamiinin ja fosgeenin välinen reaktio.


title: Sykloheksyyli-isosyanaatti

text: Sykloheksyyli-sisosyanaatista voidaan valmistaa maatalouskemikaaleja kuten heksatsinonia. Siitä voidaan valmistaa myös eräitä lääkkeitä kuten asetoheksamidia, glibenklamidia, glipitsidiä, glikvidonia ja lomustiinia.


title: La Villette (Pariisi)

text: La Villette on entinen kunta Seinen departementissa Ranskassa, nykyisin Pariisin 19. arrondissementtiin kuuluva kaupunginosa Pariisin koillisosassa.


title: La Villette (Pariisi)

text: Virallisesti nykyinen "Quartier de la Villette" käsittää vain länsiosan entisen La Villetten kunnan alueesta. Sen rajana pohjoisessa ja idässä on Rue de l’Ourcq. Siellä sijaitsee 1800-luvulla rakennettu satama-allas, Bassin de la Villette.


title: La Villette (Pariisi)

text: Usein La Villettellä kuitenkin tarkoitetaan laajempaa aluetta, joka käsittää myös viereisen Pont-De-Flandren kaupunginosan, joka sekin aikoinaan kuului La Villetten kuntaan ja jossa sijaitsee entisten teurastamojen alueelle 1980-luvulla muodostettu puisto, Parc de la Villette.


title: La Villette (Pariisi)

text: Bassin de la Villette on 1800-luvulla rakennettu tekojärvi, joka aikoinaan oli Pariisin vilkkain rahtilaivasatama. Se on yhdistetty Seineen kahdella kanavalla, Canal Saint-Martin ja Canal Saint-Denis. Sataman ympäristöön kehittyi 1800-luvulla laaja teollisuusalue, mutta nykyisin se on suurimmaksi osaksi muutettu asuntoalueeksi.


title: La Villette (Pariisi)

text: Pont-de-Flandren alueelle rakennettiin 1800-luvun lopulla Pariisin teurastamot. Ne lopettivat toimintansa vuonna 1974, minkä jälkeen niiden käytössä ollut alue on muutettu Parc de la Villette -nimiseksi puistoksi. Siellä sijaitsevat myös tiedekeskus "Cité des sciences et de l’industrie" ja konserttitalo "Cité de la Musique".


title: La Villette (Pariisi)

text: Nykyisen La Villetten alueella sijaitsi aikoinaan gallialais-roomalainen kylä, jonka kautta kulki tie Pariisista Pagus Flandresikseen (Flanderiin). Vanhan tien paikalla ovat nykyisin puistokadut Avenue de Flandre ja Avenue Corentin-Cariou. Vuonna 1197 kylä mainitaan nimellä "Ville Neuve Saint-Ladre", 1200-luvulla se esiintyy latinalaisessa muodsossa "Villeta Sandi Lazari", ja vuoteen 1426 mennessä nimi oli muuntunit muotoon "La Villette Saint-Ladre-lez-Paris" ("Pyhän Lasaruksen pikkukaupunki Pariisin luona") tai lyhemmin "La-Villette-Saint-Lazare". Kylän maat omisti tuolloin Enclos Saint-Lazare-niminen spitaalisairaala, jonka mukaan kylä oli nimensäkin saanut.


title: La Villette (Pariisi)

text: Kylän kautta kulkeut roomalaisaikainen tie jatkui Pariisin halki Rue Saint-Martinia ja Seinen toisella puolella Rue Saint-Jacquesia pitkin sekä sieltä edelleen Orléansiin. Se oli samalla osa Santiago de Compostelaan johtanutta pyhiinvaellusreittiä. Enclos Saint-Lazaren johtajilla oli paikallisesti myös tuomiovalta ja siten käytettävissään tehokkaita painostuskeinoja. Flanderiin ja Nantesiin johtavien teiden risteyksen läheisyydessä oli hirsipuu ja vankila. Paikalle rakennettiin 1300-luvulla myös kylän ensimmäinen kirkko, jonka suojeluspyhimyksiä olivat Jaakob vanhempi ja Kristoforos. Kylän mailla viljeltiin vehnää ja viiniä, ja se tuli pian merkittäväksi myös Pariisin porvarien kesänviettopaikkana.


title: La Villette (Pariisi)

text: Filip II August rakennutti maanalaisen vesijohdon, joka toi vettä Pré-Saint-Gervais'sta Enclos Saint-Lazareen. Kysymys kanavan rakentamisesta alueelle oli vireillä jatkuvasti 1500-luvulta lähtien, mikä kuitenkin toteutui vasta konsulaatin aikana 1800-luvun alussa.


title: La Villette (Pariisi)

text: 1780-luvulla Pariisin silloiselle rajalle rakennettiin uusi kaupunginmuuri, "Mur des Fermies géneraux". Nykyisin muurin paikalla on Pariisin ulompien bulevardien kehä, Pariisin ja La Villetten välisen silloisen rajan kohdalla Boulevard de la Villette. Muurin tällä osuudella olivat seuraavat tulliportit:


title: La Villette (Pariisi)

text: Vuonna 1780 Avenue de la Flandren varrelle perustetiin Pariisin portugalilaisiksi kutsuttujen juutalaisten hautausmaa. Se poistettiin käytöstä vuonna 1810, kun Père-Lachaisen hautausmaalle perustettiin juutalaisten hauta-alue.


title: La Villette (Pariisi)

text: Vuonna 1790 Ranskan perustuslakia säätävä kansalliskokous perusti Ranskaan kunnallishallinnon, ja myös La Villettestä tuli oma kuntansa.


title: La Villette (Pariisi)

text: Napoléon Bonaparte antoi floréal-kuun 29. päivänä vuonna X (19. toukokuuta 1802) määräyksen Pariisin kanavaverkon rakentamisesta. Sen mukaisesti rakennettiin:


title: La Villette (Pariisi)

text: Kanavat ja vesiliikenne muuttivat pian kokonaan kylän luonteen, ja siitä tuli vähitellen suuri teollisuusalue. Alueen teollista kehitystä vauhditti sittemmin myös rautateiden rakentaminen, sillä La Villetten kautta kulkivat:


title: La Villette (Pariisi)

text: Kylän vanha kirkko sijaitsi päätien, nykyisen Avenue de Flandren varrella nykyisen Rue de Nantesin kulmassa. Kuningas Ludvig Filip määräsi 1837 sinne rakennettavaksi uuden kirkon. Sen rakennustyöt aloitettiin vuonna 1841, ja Église Saint-Jacques-Saint-Christophe de la Villette ("La Villetten Pyhän Jaakobin ja Pyhän Kristoforoksen kirkko") valmistui vuonna 1844.


title: La Villette (Pariisi)

text:
Pariisin ympärille rakennettiin 1840-luvulla uusi puolustusmuuri ja linnoitusvyöhyke, Enceinte de Thiers, muutamia kilometrejä kaupungin silloisen rajan ulkopuolelle. Myös La Villette jäi melkein kokonaan muurien sisäpuolelle. Uusissa muureissa olivat La Villetten alueella seuraavat portit, joiden kohdalla yhä on saman nimiset aukiot:
Lisäksi linnoitusvyöhykkeen poikki kulkivat La Villetten alueella Canal Saint-Denis ja Canal de l’Ourcq sekä Pariisista itään johtanut rautatie.


title: La Villette (Pariisi)

text: Vuonna 1793 La Villettessä asui 1880 henkilöä, vuonna 1856 jo 30 287.


title: La Villette (Pariisi)

text: La Villette oli yksi niistä neljästä kunnasta, jotka 16. kesäkuuta 1859 annetulla lailla kokonaisuudessaan liitettiin Pariisiin seuraavan vuoden alussa; muut kolme olivat Belleville, Grenelle ja Vaugirard.


title: La Villette (Pariisi)

text: Suurin osa La Villetten kunnan entisestä alueesta kuuluu nykyisin La Villetten ja Pont-de-Flandren kaupunginosiin, joiden rajan muodostavat mutta siihen kuuluneita alueita liitettiin myös Combat'n ja Amériquen kaupunginosiin.


title: La Villette (Pariisi)

text: La Villetten kunnan entinen alue muodostaa pääosan Pariisin 19. arrondissementista. Arrondissementti perustettiin alueliitoksen yhteydessä ja jaettiin neljään kaupunginosaan ("quartier"). Yksi niistä sai kunnan entisen nimen La Villette, muut kolme ovat Pont-de-Flandre, Combat ja Amérique. Näistä kahteen viimeksimainittuun liitettiin myös aikaisemmin Bellevillen kuntaan kuuluneita alueita.


title: La Villette (Pariisi)

text: Vaikka Pont-De-Flandre on virallisesti oma kaupunginosansa, myös sen aluetta sanotaan edelleen yleisesti La Villetteksi. Sinne perustettiin 1860-luvulla Pariisin teurastamot. Niissä työskenteli enimmillään lähes 12 000 teurastajaa. Teurastamot alkoivat kuitenkin jo 1950-luvulta lähtien menettää merkitystään, sillä pakasteteollisuuden kehitys oli tehnyt kannattavammaksi teurastaa eläimet samoilla seuduilla, missä ne on kasvatettukin. Vielä 1959 teurastamoilla kuitenkin aloitettiin laajat uudistustyöt, mutta ne keskeytettiin paljastuneen skandaalin vuoksi vuonna 1971. Vuonna 1974 niiden toiminta lopetettiin kokonaan. Lihatukkukauppa siirtyi tällöin uuteen tukkukaupan keskittymään Rungis'hin.


title: La Villette (Pariisi)

text: Teurastamoiden poistuttua alueelta niiden käytössä ollut 55 hehtaarin laajuinen alue oli pääosin tyhjillään, kunnes se 1980-luvulla muutettiin Parc de la Villette -nimiseksi puistoalueeksi.


title: Ida Schauman

text: Ida Schauman (s. 1989 Turku) on suomalainen poliitikko. Hänen puolueensa on Suomen ruotsalainen kansanpuolue (RKP). Huhtikuussa 2014 hänet valittiin RKP:n nuorisojärjestön, Svensk Ungdomin, puheenjohtajaksi.


title: Ida Schauman

text: Koulutukseltaan Schauman on valtiotieteiden kandidaatti. Schauman oli ehdolla eduskuntavaaleissa 2015, joissa hän keräsi 3 324 ääntä Varsinais-Suomen vaalipiiristä eikä tullut valituksi. Huhtikuussa 2016 hän ilmoitti asettuvansa RKP:n puheenjohtajaehdokkaaksi kesän 2016 puoluekokouksessa. Puheenjohtajaksi valittiin kuitenkin Anna-Maja Henriksson.


title: Gaizka Garitano

text: Gaizka Garitano (s. 9. heinäkuuta 1975) on espanjalainen jalkapallovalmentaja ja entinen keskikenttäpelaaja. Joulukuusta 2018 lähtien hän on toiminut Athletic Bilbaon päävalmentajana.


title: Gaizka Garitano

text: Hän on jalkapallovalmentaja Ander Garitanon veljenpoika.


title: Gaizka Garitano

text: Baski Garitano on Athletic Bilbaon kasvatti, muttei onnistunut juniorivuosen jälkeen murtautumaan joukkueen edustusmiehistöön. Hän pelasi Bilbao Athleticin riveissä Segundaa. Hän pelasi lainalla UE Lleidassa ja SD Eibarissa. Kun vastuuta Athleticissa ei irronnut, Garitano siirtyi kesällä 1999 CD Ourenseen, jossa hän pelasi kaksi kautta Segunda B:ssä. Kesällä 2001 hän palasi Eibariin, jossa kuului neljän kauden ajan joukkueen avauskokoonpanon vakiopelaajiin. Kaudella 2004/05 hän kantoi Eibarin kapteeninnauhaa. Garitano vaihtoi kauden jälkeen seuraa Real Sociedadiin. Hän vakiinnutti paikkansa pelaavassa kokoonpanossa ja jatkoi seurassa myös Segundaan putoamisen jälkeen kaudella 2007/08. Hän pelasi vielä kauden 2008/09 Deportivo Alavésissa. Uran viimeiseksi jäänyt kausi päättyi seuran osalta putoamiseen Segundasta.


title: Gaizka Garitano

text: Pelaajauransa jälkeen Garitano jatkoi uraansa Eibarissa apuvalmentajana. Hän valmensi vuosina 2010–2012 seuran reservijoukkuetta. Kesällä 2012 hänestä tuli Eibarin edustusjoukkueen päävalmentaja. Hän johdatti debyyttikaudellaan Eibarin Segunda B:n toiseksi ja seura nousi neljän kauden jälkeen takaisin Segundaan. Hyvä menestys sai jatkoa myös kaudella 2013/14, kun Garitano johdatti Eibarin Segundan mestariksi ja näin seura nousi ensimmäistä kertaa historiassaan pääsarjatasolle. Kauden jälkeen Garitano teki jatkosopimuksen seuran kanssa. Hänet palkittiin kauden 2013/14 parhaana valmentajana Segundassa.


title: Gaizka Garitano

text: Liigakausi 2014/15 alkoi Eibarin osalta hyvin ja joukkue keräsi 27 pistettä 19 ensimmäisestä liigaottelusta. Kevätkaudella joukkue hyytyi pahasti ja lopulta viimeisen kierroksen 3–0 voitto Córdobasta ei enää riittänyt pelastamaan Eibaria putoamiselta. Garitano erosi kauden jälkeen tehtävästään. Myöhemmin Espanjan liiga pudotti Elchen taloudellisten syiden vuoksi ja Eibar säilytti sarjapaikkansa. Garitano itse jatkoi uraansa heinäkuussa 2015 Real Valladolidin päävalmentajana. Joukkueen juututtua Segundan hännille Garitano sai potkut lokakuussa 2015.


title: Gaizka Garitano

text: Kesäkuussa 2016 Garitanosta tuli Deportivo de La Coruñan päävalmentaja. Deportivon menestys jäi Garitanon johdolla heikoksi. Vuoden vaihteen jälkeen joukkue ajautui tappiokierteeseen, eikä onnistunut Garitanon alaisuudessa voittamaan yhtään ottelua vuoden 2017 puolella. Kehnot tulokset ja joukkueen pelillisesti heikot suoritukset johtivat Garitanon potkuihin helmikuussa 2017.


title: Gaizka Garitano

text: Kesällä 2017 Garitano aloitti Athletic Bilbaon reservijoukkueen Bilbao Athleticin päävalmentajana. Garitanon johdolla Bilbao Athletic sijoittui kaudella 2017/18 Segunda B:ssä neljänneksi. Joulukuun alussa 2018 Garitano nousi Athletic Bilbaon edustusjoukkueen päävalmentajaksi.


title: Euroopan yhdysvallat

text: Euroopan yhdysvalloilla tai Euroopan liittotasavallalla tarkoitetaan suunnitelmia, joissa Eurooppa liittyisi yhdeksi liittovaltioksi. Suunnitelmia tämänlaisesta on tehty 1600-luvulta lähtien. Ne tulivat erityisen ajankohtaiseksi ensimmäisen maailmansodan jälkeen, jolloin Richard Coudenhove-Kalergi perusti Paneurooppa-liikkeen. Liittovaltion ajamista tapahtui Suomessakin ja ajatusta kannatti Konrad Lehtimäki 1917 kirjoittamassaan kirjassa "Ylös Helvetistä". Toisen maailmansodan jälkeen idea liittovaltiosta sai jälleen kannatusta. Winston Churchill piti 1946 tunnetun puheen Zürichin yliopistossa Euroopan Yhdysvalloista. Samoihin aikoihin kehittyi myös Eurooppa-liike, joka kannattaa Euroopan yhdistymistä.


title: Euroopan yhdysvallat

text: 1950-luvulla perustettiin Euroopan hiili- ja teräsyhteisö, joka kehittyi Euroopan yhteisöksi (EY) ja myöhemmin nykyiseksi Euroopan unioniksi. Edes 1980-luvulle tultaessa 30 vuotta EY:n perustamisen jälkeen sen kiihkeimpien kannattajien idea Euroopan yhdysvalloista ei ollut toteutunut. Itse asiassa, vaikka sisäiset tullit oli poistettu, se ei ollut onnistunut lopettamaan edes kaikkia kaupan rajoituksia EY:n sisällä eikä sisäisten tullimuodollisuuksien poistamisessa. Euroopan yhdysvaltoja pidetään silti yhtenä EU:n kehitysvaihtoehdoista.


title: Euroopan yhdysvallat

text: Vaikka integraation kannattajien idean rauhanomaisesta ja vauraasta yhdistyneestä Euroopasta ei oleteta toteutuvan lähitulevaisuudessa, monet pitävät tavoitetta silti täysin mahdollisena saavuttaa. Sen saavuttamisen arvellaan kuitenkin vaativan vahvaa poliittista tahtoa ja vielä enemmän poliittista ymmärrystä jokaisen valtion vaikeuksien ymmärtämisessä.


title: Emil Hallfreðsson

text: Emil Hallfreðsson (s. 29. kesäkuuta 1984 Hafnarfjörður) on islantilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Udinese Calciota. Hän kuuluu Islannin jalkapallomaajoukkueeseen.


title: Emil Hallfreðsson

text: Emil siirtyi FH Hafnarfjörðurin 19-vuotiaiden joukkueesta seuran edustusjoukkueeseen 2002. Hän pelasi seurassa kolmen kauden aikana yhteensä 27 Islannin pääsarjan ottelua ja voitti maan mestaruuden 2004. Vuoden 2005 alussa hän siirtyi Tottenhamin alle 21-vuotiaiden joukkueeseen. Vuoden 2006 hän pelasi lainalla Malmössä tehden 19 Allsvenskan-ottelussa viisi maalia.


title: Emil Hallfreðsson

text: Emil siirtyi kesällä 2007 vapaalla siirrolla Lyniin, jossa pelasi vain yhden Norjan pääsarjan ottelun ennen kuin siirtyi italialaiseen Reggina Calcioon. Hän pelasi kahden kauden aikana 34 Serie A:n ottelua, joissa teki yhden maalin. Kauden 2009–2010 hän pelasi lainalla englantilaisessa Barnsleyssa tehden 27 mestaruussarjan ottelussa kolme maalia.


title: Emil Hallfreðsson

text: Emil pelasi kauden 2010–2011 lainalla Italian kolmosliigan Hellas Veronassa tehden 30 ottelussa neljä maalia. Hän siirtyi Serie B:hen nousseeseen Veronaan vakituisesti kesällä 2011 ja pelasi seuraavien kahden kauden aikana maan kakkosliigassa 71 ottelua (ja kaksi nousukarsintaottelua), joissa teki yhdeksän maalia. Verona nousi keväällä 2013 Serie A:han ja Emil pelasi seurassa seuraavien kahden ja puolen kauden aikana 77 pääsarjaottelua, joissa teki kolme maalia. Tammikuussa 2016 hän siirtyi toiseen pääsarjaseuraan, Udinese Calcioon, jossa pelasi loppukauden aikana 11 Serie A -ottelua ilman maaleja.


title: Emil Hallfreðsson

text: Emil pelasi Islannin alle 17-, 19- ja 21-vuotiaiden maajoukkueissa. Islannin A-maajoukkueessa hän esiintyi ensimmäisen kerran tultuaan 87. minuutilla vaihdosta kentälle Italiaa vastaan maaliskuussa 2005. Avauskokoonpanossa hän pelasi ensimmäisen kerran Trinidad ja Tobagoa vastaan helmikuussa 2006. Ensimmäisen arvokilpailujen karsintaottelunsa hän pelasi EM-karsintaottelussa Latviaa vastaan lokakuussa 2006. Ensimmäisen maaottelumaalinsa hän teki 1–1-tasapeliin päättyneessä EM-karsintaottelussa Espanjaa vastaan syyskuussa 2007.


title: Emil Hallfreðsson

text: Emil on pelannut 10. kesäkuuta 2016 mennessä kaikkiaan 54 A-maaottelua, joissa hän on tehnyt yhden maalin. Hän on pelannut 13 MM- ja 17 EM-karsintaottelua. Hän pelasi seitsemän karsintaottelua Islannin selviytyessä EM-kilpailuihin 2016.


title: Pauno

text: Pauno on suomalainen miehen etunimi. Se voi olla muunnos nimestä Paunus, joka on lyhentymä Urbanuksesta. Suomen ortodoksinen kalenteri viittaa Paunon kohdalla Panteleimoniin, johon sillä ei kuitenkaan ole yhteyttä muuten kuin parin yhteisen kirjaimen osalta.


title: Bill Hunter

text: Bill Hunter voi tarkoittaa ainakin seuraavia:


title: Kenkälusikka

text: Kenkälusikka on lusikkamainen väline, jonka avulla kenkä laitetaan jalkaan. Kenkälusikat valmistetaan nykyisin useimmiten muovista, metallista tai puusta.


title: Danny Ward

text: Daniel "Danny" Ward (s. 22. kesäkuuta 1993 Wrexham) on walesiläinen jalkapalloilija, pelipaikaltaan maalivahti. Hän edustaa englantilaista Leicester Cityä.


title: Danny Ward

text: Ward teki sopimuksen valioliigaseura Liverpoolin kanssa tammikuussa 2012. Sopimuksensa aikana hän oli lainalla monissa seuroissa. Liverpoolin edustusjoukkueessa hän on pelannut kaksi virallista ottelua. Hänen sopimuksensa Liverpoolin kanssa oli voimassa kesäkuuhun 2020 saakka mutta kesällä 2018 hänet myytiin Leicester Cityyn.


title: Danny Ward

text: Ward on pelannut neljä A-maaottelua Walesin jalkapallomaajoukkueessa ja kuului Walesin joukkueeseen Ranskan EM-kilpailuissa 2016.


title: Puhkusuoja

text: Puhkusuoja eli pop-suodatin () on melua ehkäisevä verkkomainen mekaaninen suodatin, jota käytetään mikrofonin edessä vaimentamaan puhujan tai laulajan aspiraatioäänteiden aiheuttamia poksahduksia ja suhinoita äänitteessä. Pop-suodatin on yleensä pyöreään kehykseen pingotettu tiheä nailon- tai metallikudos, joka asetetaan puhujan ja mikrofonin väliin ja kiinnitetään muuhun rakenteeseen kuin itse mikrofoniin.


title: Puhkusuoja

text: Puhkusuoja ehkäisee myös hengityksen mukana tulevan syljen ja kosteuden pääsyä mikrofoniin. Syljessä olevat suolat voivat olla syövyttäviä, ja kosteus voi aiheuttaa hometta, jolloin pop-suodatin voi pidentää mikrofonin käyttöikää.


title: Puhkusuoja

text: Tyypillinen pop-suodatin koostuu yhdestä tai useammasta kerroksesta ääntä läpäisevää tiheää kudosta. Pop-suodattimia tehdään muun muassa kudotusta nailonista tai metallilangasta, jota on venytetty pyöreän kehyksen ympärille. Kehys on kiinnitetty taivuteltavissa olevan varren päähän, ja varren alapäässä on ruuvipuristin tai muu kiinnike, jolla pop-suodatin kiinnitetään esimerkiksi mikrofonin jalustaan – tai mieluummin erilliseen mikrofonitelineeseen, jolloin pop-suodattimeen kohdistuva tönäisy tai muu värähtely ei aiheuta häiriötä mikrofonissa.


title: Puhkusuoja

text: Improvisoitu puhkusuoja voi syntyä venyttämällä sukkahousu- tai muuta ohutta kudosta rautalangasta (esim. vaateripustimesta) taivutettuun kehykseen.


title: Puhkusuoja

text: Poksahtelevia ääniä esiintyy erityisesti kun äännetään aspiroivia klusiileja (kuten ensimmäinen " p " englanninkielen sanassa "popping"). Pop-suodattimet on suunniteltu vaimentamaan klusiilien energiaa, joka muuten saattaa ylittää suunnitellun syötteen kapasiteetin mikrofonille. Se taas voi johtaa signaalin leikkautumiseen. Puhkusuojat eivät vaikuta tuntuvasti sihinään tai äänteisiin puheäänessä, joihin taas käytetään de-esser -toimintoa.


title: Puhkusuoja

text: Pop-suodatin eroaa mikrofonin tuulisuojasta. Puhkusuojat ovat yleisesti käytössä studioympäristössä, kun taas tuulisuojat ovat yleensä käytössä ulkona. Tuulisuojia käyttävät myös laulajat lavalla vähentääkseen klusiileja ja sylkeä, vaikka ne eivät välttämättä ole akustisesti yhtä läpinäkyviä kuin äänitysstudioiden pop-suodattimet.


title: Miko Kivinen

text: Miko Kivinen (s. 1968) on kuopiolainen näytelmäkirjailija, esiintyjä ja muusikko. Kivinen on opiskellut valokuvausta Lahden muotoiluinstituutissa ja valittiin vuonna 1990 Fotofinlandia-finaaliin valokuvataiteilija Juha Metson kanssa.


title: Miko Kivinen

text:
Kivinen voitti vuonna 2000 Väli-Suomen Sanomien järjestämän valtakunnallisen näytelmäkirjoituskilpailun ja vuonna 2001 Kalle Päätalo -rahaston kannustuspalkinnon. Hän on kirjoittanut useita näytelmiä, joita on esitetty muun muassa Kuopion, Lahden, Vaasan ja Kemin kaupunginteattereissa sekä kuopiolaisessa Tanssiteatteri Minimissä. Hän on kirjoittanut myös useita kuunnelmia Radioteatterille.
Hänen kuunnelmansa "Jänishousut" osallistui Prix Europa -kilpailuun Suomen edustajana vuonna 2001.


title: Miko Kivinen

text: Kivinen on näytellyt vierailevana näyttelijänä muun muassa Suomen Kansallisteatterissa, Leea ja Klaus Klemolan Maaseudun tulevaisuus-näytelmässä, Tanssiteatteri Minimissä sekä helsinkiläisessä Aurinkoteatterissa. Kivinen on tehnyt myös paljon yhteistyötä ohjaaja ja näytelmäkirjailija Leea Klemolan sekä hänen miehensä Juha Mustanojan kanssa.


title: Miko Kivinen

text:
Kivisen näytelmiä ovat ohjanneet hänen itsensä lisäksi muun muassa Leea Klemola, Milko Lehto, Taava Hakala ja Samuli Reunanen.
Lähde: Kivisen kehittämä Kuolio-hahmo on liikunnallinen sankarifilosofi, esiintyjä ja muusikko. Kuolio on lukuisten musiikkiesitysten lisäksi tehnyt esitystaidetta sekä Kuolio-musikaalin ja Miehen Kuolema-näytelmän. Valokuvataitelija Juha Metso on ohjannut Kuoliolle kaksi musiikkivideota: "Liisa" ja "Kaikki on ok (tavallaan)".


title: Miko Kivinen

text: "Miehen Kuolema" oli Tanssiteatteri Minimin tuotantoa ja sai ensi-iltansa vuonna 2013 Korjaamolla. Sen ohjasi Leea Klemola.


title: Miko Kivinen

text: Kuolio on julkaissut albumin Miehen kuolema. Sen julkaisi tamperelainen Joteskii Groteskii levy-yhtiö vuonna 2016.


title: Miko Kivinen

text: Kivinen on vuonna 2014 perustetun PeukaLoiset-performanssiryhmä ja yhtyeen jäsen. PeukaLoiset on valokuvataiteilija Juha Metson ja Miko Kivisen perustama esitystaiteellinen ryhmä.


title: Miko Kivinen

text: Miko Kivinen on myös kuopiolaisen Mickey and The Studentsin laulaja ja lauluntekijä Dave Forestfieldin kanssa. Yhtye on tehnyt kolme levyä: Criminals Rule, Some People ja Bubbles


title: Lefkátas

text: Lefkátas (; myös "Lefkáta") eli "Doukáto" (Δουκάτο) tai "Kávos tis Kyrás/Nirás" (Κάβος της Κυράς/Νιράς) on niemi Lefkaksen saarella Kreikassa. Se on saaren eteläisin kärki ja sitä ympäröi Joonianmeri. Hallinnollisesti niemi kuuluu Lefkaksen kuntaan.


title: Lefkátas

text:
Lefkátaksen niemi sijaitsee Lefkaksen lounaisosassa ja työntyy kohti Kefalonián saarta. Niemeä reunustavat noin 60 metriä korkeat vaaleat kalliojyrkänteet. Niemeltä on hyvä näkymä Kefaloniálle ja Ithakalle. Niemen länsirannikolla sijaitsevat Pórto Katsíkin ja Egkremnoín rannat.
Homeros kutsui todennäköisesti samaa niemeä ”valkoiseksi kallioksi”. Niemi on ollut kultti- ja uhripaikka jo mykeneläisellä ajalla. Antiikin ajalla paikan kultin syrjäytti Apollon Leukataksen kultti ja niemen kärjessä oli tälle omistettu temppeli. Kerrotaan, että paikalla olisi heitetty mereen vankeja, joiden kehon ympärille sidottiin lintuja ja hyöheniä. Jos nämä selvisivät hypystä, heidät armahdettiin. Toisaalta kerrotaan, että niemen kärjessä olisi myöhemmin suoritettu kulttimenoja, joihin kuului vapaaehtoinen hyppääminen mereen jyrkänteeltä epäonnisesta rakkaudesta toipumiseksi. Legendan mukaan myös runoilijatar Sapfo olisi suorittanut tällaisen hypyn paikalla. Joidenkin versioiden mukaan hänen tapauksessaan kyseessä olisi kuitenkin ollut itsemurha mereen hyppäämällä.


title: Lefkátas

text: Nykyisin niemen kärjessä on valkoinen majakka, joka on suurin piirtein antiikin aikaisen temppelin paikalla. Majakka rakennettiin alun perin vuonna 1890. Se tuhoutui maanjäristyksessä vuonna 1950 ja rakennettiin uudelleen vuonna 1956. Majakan korkeus on 14 metriä ja merenpinnasta laskettuna 70 metriä. Temppelistä on jäljellä vain vähäisiä jäänteitä.


title: Taínaro

text:
Taínaro ( eli Ακρωτήριο Ταίναρο, "Akrotírio Taínaro"), antiikin Tainaron (; ), eli Matapás (Κάβο Ματαπάς/Ματαπά, "Kávo Matapás/Matapá"; myös "Matapanin niemi") on niemi Peloponnesoksen etelärannikolla Kreikassa. Se on Mánin niemimaan eteläisin kärki, Manner-Kreikan eteläisin piste ja koko Manner-Euroopan toiseksi eteläisin piste. Hallinnollisesti niemi kuuluu Anatolikí Mánin kuntaan Lakonian alueyksikössä.
Antiikin aikana niemellä sijaitsi "Tainaroksen" kaupunki, joka tunnettiin roomalaisella kaudella nimellä "Kainepolis" ("Caenopolis"). Sen lähellä sijaitsi (ja sijaitsee edelleen) luola, jota kreikkalaiset pitivät Haadeen sisäänkäyntinä. Herakleen kerrottiin raahanneen Kerberoksen ulos manalasta sen kautta. Pausaniaan mukaan niemellä oli useita temppeleitä, mukaan lukien Poseidonille omistettu temppeli. Plutarkhoksen mukaan paikalla toimi myös "nekromanteion" eli kuolleiden oraakkeli.


title: Taínaro

text: Bysanttilaisella ajalla Poseidonin temppelin paikalle rakennettiin kirkko. Toisen maailmansodan aikaan vuonna 1941 niemen edustalla käytiin Matapanin taistelu.


title: Sithonía

text:
Sithonía () on niemi Makedoniassa Pohjois-Kreikassa. Se on keskimmäinen Chalkidikín niemimaan kolmesta niemestä ja työntyy Egeanmereen sen luoteisosassa. Niemen pituus on noin 50 kilometriä ja leveys kapeimmassa kohdassa noin viisi kilometriä.
Sithonían niemen länsipuolella sijaitsevat Kassándranlahti eli Toronaíoslahti ja Kassándran niemi, ja itäpuolella Singitikóslahti eli Pyhänvuorenlahti ja Áthoksen niemi. Niemen keskiosa on vuoristoinen ja sen korkein vuori on Astrapokaméno (817 m).


title: Sithonía

text: Hallinnollisesti niemen alue kuuluu Sithonían kuntaan Chalkidikín alueyksikössä. Niemen suurimmat asutukset ovat Néos Marmaráksen ja Nikítin kaupungit.


title: Kassándra

text:
Kassándra () eli "Pallene" (, myös "Pallíni") on niemi Makedoniassa Pohjois-Kreikassa. Se on läntisin Chalkidikín niemimaan kolmesta niemestä ja työntyy Egeanmereen sen luoteisosassa. Niemen pituus on noin 60 kilometriä ja leveys kapeimmassa kohdassa noin kilometri.
Niemen länsipuolella sijaitsee Thermaïkóslahti ja itäpuolella Kassándranlahti eli Toronaíoslahti. Idempänä sijaitsevat Sithonían ja Áthoksen niemet. Niemi on suhteellisen alavaa seutua. Sen korkeimmat vuoret ovat Livadákia (353 m) ja Lekáni (243 m). Hallinnollisesti pääosa niemestä kuuluu Kassándran kuntaan ja pohjoisosa Néa Propontídan kuntaan Chalkidikín alueyksikössä. Niemen suurin asutus on Kassándreian kaupunki.


title: Kassándra

text: Antiikin aikana niemi tunnettiin nimillä "Pallene" ja "Flegra" (). Nykyinen nimi on peräisin antiikin aikaisesta Kassandreian kaupungista sekä sen perustajasta Kassandroksesta. Niemellä sijaitsivat antiikin aikana myös muun muassa Poteidaian, Menden ja Neapoliin kaupungit.


title: Kassándra

text: Niemen halkaisee sen kapeimmassa kohdassa Néa Poteídaian kylän kohdalla noin kilometrin pituinen Poteídaian kanava.


title: Elisabeth-Sophien-Koog

text: Elisabeth-Sophien-Koog on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaisee Nordstrandin entisellä saarella, nykyisellä niemimaalla. Elisabeth-Sophien-Koog muodostaa yhdessä Nordstrandin saaren toisen kunnan, Nordstrandin kanssa Amt Nordsee-Treenen kuntainliiton ().


title: Elisabeth-Sophien-Koog

text: Asukkaita Elisabeth-Sophien-Koogissa oli vuoden 2014 lopulla 45. Kunnan pinta-ala on 5,18 km².


title: Herrasmiesliiga (televisiosarja)

text: Herrasmiesliiga (engl. "The League of Gentlemen") on brittiläinen mustan huumorin komediasarja, jonka on luoneet Jeremy Dyson, Mark Gatiss, Steve Pemberton, Reece Shearsmith. Gatiss, Pemberton ja Shearsmith esittävät kaikkia sarjan rooleja – jokaisella on 17 eri roolihahmoa.


title: Herrasmiesliiga (televisiosarja)

text: Sarja alkoi BBC Two -kanavalla vuonna 1999 ja päättyi 2002. Suomessa sarjaa on esittänyt Nelonen.


title: Herrasmiesliiga (televisiosarja)

text: Sarjan pohjalta tehtiin vuonna 2002 elokuva "League of Gentlemen's Apocalypse".


title: Gareth McAuley

text: Gareth McAuley (s. 5. joulukuuta 1979 Larne, County Antrim, Pohjois-Irlanti) on pohjoisirlantilainen jalkapalloilija, joka edustaa skotlantilaista Rangersia. Hän on pelipaikaltaan keskuspuolustaja.


title: Gareth McAuley

text: McAuley edusti englantilaista West Bromwich Albionia vuosina 2011–2018. Hänen aiempia seurojaan olivat Ipswich, Leicester ja Lincoln. West Bromwichissa McAuley pelasi 203 Valioliigan ottelua, joissa hän teki 15 maalia.


title: Gareth McAuley

text: Pohjois-Irlannin jalkapallomaajoukkueessa McAuley on pelannut 79 A-maaottelua, joissa hän on tehnyt yhdeksän maalia. McAuley kuului Pohjois-Irlannin joukkueeseen myös Ranskan EM-kilpailuissa 2016.


title: Lama Mocogno

text: Lama Mocogno on kunta Pohjois-Italiassa olevassa Modenan maakunnassa Emilia-Romagnan alueella. Se sijaitsee Apenniinien vuoristossa. Kymmenen kilometrin päässä kunnan keskustasta olevassa Piane di Mocognon kylässä on talviurheilukeskus 1 617 metriä korkean Monte Cantieren rinteillä.


title: Heikki Koskenkylä

text: Heikki Koskenkylä (s. 11. heinäkuuta 1946) on suomalainen taloustieteilijä. Koskenkylä teki pitkän uran Suomen Pankissa. Hän aloitti Suomen Pankin taloudellisessa tutkimuslaitoksessa vuonna 1968 ja jäi eläkkeelle rahoitusmarkkinaosaston osastopäällikön virasta vuonna 2008. Koskenkylä on koulutukseltaan valtiotieteen tohtori (väitös vuonna 1985).


title: Kaija Siirala

text: Kaija Angervo Siirala (o.s. Aantaa, 16. joulukuuta 1918 – 23. tammikuuta 1989) oli suomalainen psykologi, televisioesiintyjä ja tietokirjailija, joka toimi Suomen evankelisluterilaisen kirkon perheasiain neuvottelukeskuksessa. Parhaiten hänet muistetaan monista televisioesiintymisistä mielenterveyteen ja perheasioihin liittyvissä tv-ohjelmissa 1960-luvulla. Hän toimitti ja juonsi muun muassa ohjelmaa "Mitä tehdä?", jota Mainos-TV esitti ohjelmistossaan vuosina 1961–1964. Hänen toinen tv-sarjansa oli "Nuoret puhuvat" (1964).


title: Mihai Pintilii

text: Doru Mihai Pintilii (s. 9. marraskuuta 1984 Iași, Romania) on romanialainen jalkapalloilija. Pelipaikaltaan hän on puolustava keskikenttäpelaaja. Pintilii edustaa Romanian pääsarjassa Liga I:ssa pelaavaa Steaua Bukarestia.


title: Mihai Pintilii

text: Pintilii on edustanut urallaan myös romanialaisia Auxerre Lugoj'ta, Jiul Petroșania, Internaţionalia ja Pandurii Târgu Jiuta, saudiarabialaista Al-Hilalia sekä israelilaista Hapoel Tel Avivia. Hän on voittanut Steaua Bukarestissa Romanian-mestaruuden kausina 2012–2013 ja 2013–2014.


title: Mihai Pintilii

text: Romanian maajoukkueessa Pintilii on pelannut vuodesta 2011 lähtien. Hänet valittiin mukaan EM-kilpailuihin 2016.


title: Mihai Pintilii

text: Steaua Bukarest


title: Kekseliäs kettu

text:
Kekseliäs Kettu on Roald Dahlin kirjoittama kirja, joka julkaistiin vuonna 1970. Sen englanninkielinen nimi on "Fantastic Mr Fox".
Kekseliään ketun päähenkilö, isäkettu, on nimen mukaan kekseliäs ja viekas. Häntä yrittävät saada kiinni kanakasvattaja Pösö, Ankankasvattaja pärskä ja Kalkkunankasvattaja papu. Tämä johtuu siitä, että isäkettu käy joka yö ryöväämässä joltain heistä jotain ruokaa vaimolleen ja viidelle lapselleen. Eräänä yönä kasvattajakolmikko kuitenkin onnistuu ampumaan häneltä hännän, mutta se ei riitä heille. He haluavat tappaa ketun. Sitten he alkavat kaivaa kettuja esiin, mutta ketut olivat nopeampia kaivamaan. Heillä ei kuitenkaan ole ruokaa. Kun isäkettu tapaa mäyrän, hän käy lapsiensa ja mäyrän kanssa ryöväämässä pösöltä paljon kanaa, pärskältä paljon ankkaa ja porkkanaa, ja papulta omenaviiniä. Sitten he tuovat ruokaa kaneille, rusakoille, mäyrille ja itselleen, samalla kun papu, pärskä ja pösö odottavat, että ketut tulevat ulos.


title: Jarmo Tulonen

text: Jarmo Tulonen (s. 25. tammikuuta 1950 Helsinki) on suomalainen näyttelijä.Lähteet:


title: Timo Putkonen

text: Timo Putkonen (s. 9. maaliskuuta 1940) on entinen suomalainen televisiotoimittaja, joka työskenteli 1960-luvulla Yleisradion tv-uutisissa. Hän käsitteli raporteissaan usein moottoriurheilua ja tieliikennettä.


title: Timo Putkonen

text: Monien muiden Ylen uutishahmojen tapaan hän tekee pienen cameoroolin vuoden 1969 elokuvassa "Vodkaa, komisario Palmu".


title: Timo Putkonen

text: Televisiouransa jälkeen Putkonen toimi 1970-luvulla Ford-autojen markkinointitehtävissä. Hän osallistui itsekin Fordin rallitoimintaan muun muassa Kyösti Hämäläisen kartanlukijana.


title: Noah Young

text: Noah Young Jr. (1887–1958) oli yhdysvaltalainen painonnostaja ja näyttelijä, joka nähtiin Hal Roachin komedioissa parinkymmenen vuoden ajan.


title: Noah Young

text: Young muistetaan pitkästä yhteistyöstään Harold Lloydin komedioiden parissa. Hän hyödynsi roolitehtävissään raamikasta vartaloaan ja karua ulkomuotoaan, ja näyttelikin usein voimakasta ja pahantahtoista miestä. Noah Young tulkitsi konnarooleja myös monissa varhaisissa Ohukainen ja Paksukainen-elokuvissa, hän muun muassa näytteli nyrkkeilijää kaksikon elokuvassa "The Battle of the Century" (1927) sekä hurjaa murhamiestä elokuvassa "Do Detectives Think?" (1927).


title: Noah Young

text: Youngia ei nähty pahemmin enää äänielokuvissa, mutta hän teki muutamia roolitehtäviä vielä 1930-luvun aikana. Hänen viimeisiksi elokuvikseen jäivät Stan Laurelin ja Oliver Hardyn tähdittämät elokuvat "Mustasukkaisuutta" (1935) sekä "Kaksi sankaria" (1935).


title: Noah Young

text: Noah Young kuoli 71 vuoden ikäisenä vuonna 1958.


title: Barrington Pheloung

text: Barrington Somers Pheloung (s. 10. toukokuuta 1954 Manly, Uusi Etelä-Wales) on australialainen, Britanniassa asuva säveltäjä. Hänet tunnetaan muun muassa televisiosarjojen "Ylikomisario Morse" ja "Nuori Morse" musiikin säveltäjänä. Tunnusmusiikin alkusävelet sisältävät Morsen nimen morseaakkosilla. Sanaristikoita rakastava säveltäjä piilotti musiikkiin myös muita vihjeitä.


title: Barrington Pheloung

text: Musiikkiuransa Pheloung aloitti soittamalla kitaraa klubeissa. Hän löysi varhaisaikuisuudessaan Bachin ja päätti siirtyä klassiseen musiikkiin. Vuonna 1972, täytettyään 18 vuotta, hän muutti Lontooseen. Lontoossa hän opiskeli kitaransoittoa Royal College of Musicissa. Hän opettajiaan olivat John Williams ja Julian Bream.


title: Barrington Pheloung

text: Pheloung on säveltänyt musiikkia myös tanssiryhmille, kuten London Contemporary Dance Theatrelle.


title: Barrington Pheloung

text: Pheloung on ollut Bafta-palkinnon ehdokkaana kahdesti, 1992 Morsen ja 1999 Hilary and Jackie -elokuvan musiikista.


title: Jorma Lusenius

text: Jorma Lusenius (s. 6. kesäkuuta 1940 Vihti) on entinen suomalainen autourheilija. Hän ajoi urallaan sekä jäärataa, asfalttirataa että rallia.


title: Jorma Lusenius

text: Aluksi moottoripyörällä kilpaillut Lusenius aloitti ralliuransa vuonna 1963. Hän ajoi rallia 1960-luvulla BMC:n, Lancian, Datsunin ja Renault’n tehdastiimeissä. Kansainvälisellä tasolla Lusenius osallistui ensimmäisen kerran RAC-ralliin vuonna 1965 (6. sija, autona Mini) ja Monte Carlo -ralliin vuonna 1966 (8. sija, autona Lancia). Hän voitti rallin Suomenmestaruuden 1969 ja sijoittui samana vuonna kolmanneksi Ranskan alppirallissa ("Coupe des Alpes"). Hän kilpaili vuonna 1968 Renault R8 Gordini -autolla kartanlukijanaan Seppo Halme. Vuosina 1969–1970 heidän autonaan oli Renault’n tekniikkaa käyttänyt Alpine A110.


title: Jorma Lusenius

text: Lusenius lopetti aktiiviuransa vuonna 1975, minkä jälkeen hän toimi kouluttajana AKK:n järjestämillä rata- ja ralliajokursseilla. Käytännössä moni suomalainen 1980-luvulla menestynyt ralliautoilija sai oppinsa Luseniukselta.


title: Iso Linnanmäki

text: Iso Linnamäki eli Isolinnamäki eli Porvoon linnamäki on Uudellamaalla Porvoon keskustassa Porvoonjoen varrella ja Vanhan Porvoon laidalla sijaitseva mäkilinna, jonka rakentamisaika sijoittunee keskiajalle, vaikka varhaisempiakin jälkiä paikan käytöstä on. Mäkilinnaa on muuteltu tämänkin jälkeen muutamaan otteeseen. Kohde kuuluu osana valtakunnallisesti merkittäviin muinaisjäännöksiin, johon sisältyy Linnamäen lisäksi Vanha Porvoo.


title: Iso Linnanmäki

text: Linnamäki muodostuu moreeniselänteestä, jonka vieritse Porvoonjoki virtaa Suomenlahteen kolmen kilometrin päässä. Nykyään Linnamäki sijaitsee aivan Porvoon ruutukaavan laidalla ja on varsin keskeisellä paikalla kaupunkikuvaa. Alueella kasvaa mäntymetsää. Mäki kohoaa vajaat 30 metriä merenpinnan yläpuolelle ja sen huipulla on lähes suorakulmion muotoinen keskustasanne, jonka koko on 32×47 metriä. Tasannetta ympäröi kaksi vallihautaa, jotka ovat aina olleet kuivat eli ne olivat niin sanotut kuivahaudat. Vallihautojen rakentaminen on vaatinut mittavia maansiirtotöitä. Vallien päälle rakennetuista puolustusvarusteista ei ole jäänyt jälkiä, joten ne olivat todennäköisesti olleet puuta. Linnanpihan tasanteella ei erotu muita rakenteita kuin kaksi halkaisijaltaan kymmenmetristä ja syvyydeltään kaksimetristä kuoppaa. Ne on tulkittu varastokellareiden jäännöksiksi. Lisäksi tasanteella ovat sijainneet linnantupa, keittorakennus sekä paja.